
Comparationes  praeter  cetera  ornamenta  elocutionis 
poeticae  iam  Homerus  amore  amplexus  est  in  iisque  per- 
poliendis  magnum  studium  consumpsit.  Quo  in  figurarum 
genere  etsi  posteriorum  temporum  poetae  Homeri  vestigia 
presserunt,  tamen  natura  comparationum  commutata  est. 
Nam  cum  comparationes  Homericae  imprimis  perspicuitati 
inserviant,*)  poetae  epici  Alexandrini  his  figuris  utuntur, 
ut  doctrinam  studiaque  remotiora  ostentent.  Medium  iter 
Vergilius  aliique  poetae  epici  Romani  tenuerunt  ita,  ut  et 
comparandi  rationem  ab  Homero  praescriptam  sequerentur 
et  commoti  studio  similitudines  apud  priores  poetas  inventas 
variandi  saepius  ad  magis  abditas  obscurasque  confugerent. 

De  Vergilii ,  Valerii  Flacci,  Silii  Italici,  Statii  in  com- 
parationibus  adbibendis  usu  accuratius  disputatum  est.**)  De 
M.  Annaei  Lucani  comparationibus  disserere  operae  pretium 
esse  putavi.  Nam  ut  cognoscamus,  quomodo  primo  post 
Christum  saeculo  haec  carminum  ornamenta  epici  poetae 
Roraani,  quorum  opera  nobis  servata  sunt,  adhibuerint, 
restat,  ut  in  Lucani  usum  inquiramus,  quia  nisi  singulorum 

*)  Schellert  de  Apolonii  Rhodii  comparatioriibus,  Halis  Saxonum 
1885,  p.  3  indici  virorum  doctorum,  qui  Homeri  comparationibus 
studium  navaverunt,  ab  Hiibnero  (Grundriss  zu  Vorlesungen  iiber 
griech.  Syntax,  Berlin  1883,  p.  100)  enumeratorum  adiecit  et  qui  in 
hoc  numero  desunt  et  qui  novissimis  temporibus  commentationes 
scripserunt;  p.  5  quem  ad  finem  tendant  comparationes  Homericae 
accuratius  disseruit. 

**)  Jeep  de  forma  comparationum  apud  Vergilium  grammatica, 
Holzminden  1826  Eppelin  iiber  die  Vergleichungen  bei  Vergil,  Lahr 
1862  Hornbostel,  die  Gleichnisse  bei  Vergil,  Ratzeburg  1870.  Bussenius 
de  Valerii  Flacci  in  adhibendis  comparationibus  usu,  Liibeck  1872. 
Barchfeld  ,  de  comparationum  usu  apud  Silium  Italicum.  Gottingen 
1880.  Krause,  de  P.  Papinii  Statii  comparationibus  epicis,  Halle  1871„ 

poetarum  usu  accurate  perspecto  quasi  historia  comparationis 
conscribi  non  potest.  Quod  non  satis  reputavisse  videtur 
Bussenius,  qui  quamquam  Lucanum  quoque  respexit,  quin 
etiam  certos  sua  quidem  sententia  numeros  et  locos  affert, 
tamen  saepius  parum  considerate  iudicium  de  Lucani  usu 
comparandi  tulit.  Neminem  autem  atfhuc  accuratius  quo- 
modo  Lucanus  comparationes  usurparet,  investigasse  mirum 
non  videbitur,  si  consideraveris  hunc  poetam  propter  ver- 
borum  tumorem  orationemque  inflatam  hodie  fere  neglegi. 
Plurimos  autem,  ne  Lucano  maiorem  operam  dent,  deterreri 
puto  eo,  quod  Pharsaliae  editio  critica  adhuc  non  prodiit. 
Desideratur  igitur  textus  fide  codicum  manuscriptorum 
stabilitus,  quo  omnis  quaestio  subtilior  nitatur.  Ad  quam 
difficultatem  expediendam  Steinhartus  (de  emendatione 
Lucani,  Bonn.  1854)  viam  munivit.  Oudendorpii  enim 
collationes  duorum  codicum  Vossianorum  (A ,  B),  quos 
optimas  lectiones  exhibere  Steinhartus  satis  probat,  non- 
nullis  locis  correctas  profert  simulque  adicit,  utra  prae- 
ferenda  sit.  In  parvo  numero  versuum  servatorum  in 
schedis  Vindobonensibus,  Neapolitanis,  Romanis  saeculi  IV., 
quos  Detlefsen  (Phil.  13.  15.  26.)  edidit,  continetur  com- 
paratio  nulla,  quare  hac  in  quaestione  non  respiciuntur. 
Quod  attinet  ad  lectiones  codicis  Montepessulani  sive 
Buheriani,  quem  maximi  in  Lucani  de  bello  civili  libris 
emendandis  momenti  futurum  esse  Steinhartus  (Symb.  philol. 
Bonn.  p.  289)  iudicat,  praeter  nonnullos  locos  a  Steinharto 
leviter  tactos  in  eiusdem  Oudendorpii  collationibus  acquies- 
cendum  est.  Deinde  ut  omittam  in  versibus  trium  codicum 
saeculi  XI.  et  XII.,  quos  J.  Klein  Rh.  M.  24  p.  121  affert, 
inveniri  comparationem  nullam,  et  hi  codices  et  quidam 
Berolinensis  saec.  XIII.  (J.  Bekker,  Monatsberichte  der 
Berliner  Akademie  1853  p.  166.)  minoris  momenti  sunt, 
quam  Vossiani  duo,  quos  plerumque  ad  locos  a  nobis 
accuratius  tractatos  sanandos  satis  utilem  materiam  prae- 
buisse  infra  elucebit.  Quare  Steinharti  inter  traditas 
lectiones  diiudicandi  rationem  secutus  ad  Pharsaliae  textum 
constituendum  aliquid  conferre  posse  mihi  videor.  Praeterea 
saepenumero  C.  F.  Weberus  in  editionis  (Lips.  1821,  quam 

in  locis  afferendis  secutus  sum)  adnotationibus  vel  Bentleii 
vel  Ezrae  Clercquii  van  Jever  Batavi  vel  suas  ipsius 
sententias  profert,  quibus  minime  assentiri  possumus. 

Sed  iam  ad  propositam  quaestionem  accedamus.  Lucani 
in  comparationibus  adhibendis  usum  proferamus  ita,  ut 
clarius  eluceat,  utrum  discedat  bic  a  ceteris,  imprimis  a 
Vergilio  et  Valerio  Flacco,  necne.  Ac  primum  quidem 
dicemus  de  numero  et  materiis  comparationum,  deinde  de 
ratione  grammatica,  tum  inquiremus,  quos  poetas  Lucanus 
imitetur. 

Caput  I. 

Bussenio  cum  dicit  p.  2.  Lucanum  exspectatione  rarius 
comparationibus  uti,  „habet  enim  in  8060  versibus  52,"  fides 
omnino  deneganda  est.  Nam  ut  omittam  Bussenium  ipsum 
in  adnotatione  53  locos  afferre,  re  vera  in  Lucani  Phar- 
salia  119  comparationes  inveniuntur.  Quae  discrepantia 
numeri  inde  facile  explicatur,  quod  ille  eas  solum  com- 
parationes  respicit,  quae  in  morem  Homericarum  perfectam 
absolutamque  imaginem  praebent;  nam  omnes  fere  illas 
comparationes,  quae  luxuria  rhetorica  obfucatae  vel  varia 
ratione  grammatica  inductae  ab  hoc  poeta  adhibentur, 
neglexisse  videtur.  Quid  autem  adeo  circumcisa  quaestio 
conferat  ad  poetae  ingenium  dicendique  genus  cognoscen- 
dum  non  intellego.  Saepius  quidem  difficile  est  ad  iudi- 
candum,  num  notio  comparationis  suo  iure  quibusdam 
Lucani  sententiis  subici  possit.  Luculenter  in  comparationibus 
apparet  Lucani  genus  dicendi  rhetoricum;  interdum  in 
dumeta  correpit  nimisque  machina  ut  ita  dicam  comparandi 
utitur  velut  iegitur  I  1 : 

„Bella  per  Emathios  plus  quam  civilia  campos  cet. 
canimus"  vel  VII  426: 

„Sed  retro  tua  fato  tulit  par  omnibus  annis 
Emathiae  funesta  dies"  vel  VIII  747  Pompeii  umbrae  cum 
Pompeio  integro  conferuntur. 

Bene  quadrat  haec  comparationum  multitudo  (119)  ad 
Lucani  naturam.  Tollitur  igitur  error  Bussenii,  qui  dicit 
p.  2:  „Contra  miretur  quispiam,  quod  Lucanus,  qui  fervidus 

semper  est  et  incitatus,  comparationibus  rarius  utatur  quam 
exspectamus  .  .  .  cuius  rei  causam  deprehendisse  mihi  videor 
in  eo  positam,  quod  carminis  maior  pars  versatur  in  oratio- 
nibus  hominum  vehementer  commotorum  .  .  .  nam  non  con- 
venit  naturae  eos  ipsos,  qui  ira  incensi  sunt  aut  gaudio 
exsultant,  comparationibus  utentes  facere."  Neque  accurata 
observatione  haec  causa,  etsi  in  universum  nobis  placet, 
apud  hunc  poetam  firmatur,  quod  in  ipsis  orationibus  in- 
veniuntur  18  comparationes. 

Quod  attinet  ad  comparationum  copiam  Lucanus  Ver- 
gilium  superat,  Valerius  Flaccus  Lucano  propius  accedit. 

In  singulos  libros  distribuitur  comparationum  summa 
hoc  modo.  Continet  liber  I,  27,  II.  15,  III.  11,  IHI.  12, 
V.  9,  VI.  12,  VII.  5,  VIII.  7,  VIIII.  12,  X.  9.  Dubito,  num 
ex  hoc  comparationum  in  singulos  carminis  libros  disper- 
titarum  indice  elicere  possimus,  quanta  quemque  librum 
diligentia  Lucanus  persecutus  sit.  Hoc  elucet  e  prioribus 
tribus  libris,  quos  a  poeta  ipso  editos  esse  verisimile  est 
(Genthe  de  Lucani  vita  et  scriptis,  Berolini  1859  p.  75), 
primum  his  orationis  poeticae  ornamentis  praeter  ceteros 
florere.  Vix  autem  in  reliquis  certum  poetae  consilium 
cognoscitur,  praesertim  si  in  animum  revocamus  Lucanum 
praematura  morte  a  carmine  perficiendo  impeditum  esse; 
ut  ingenium  ferebat,  narrationi  haec  ornamenta  inseruisse 
videtur. 

Comparationum  pleraeque  quattuor  versuum  numerum, 
quem  Bussenius  legitimum  observavit,  non  excedunt;  ali- 
quantulo  autem  I  514  II  715  IX  902  hanc  mensuram 
egrediuntur;  quinque  versibus  efficiuntur  I  498.  II  672;  sex 
II  454,  601.  IV  237,  724.  V  436,  711.  VI  208,  272.  VII 
144;  septem  I  136,  151,  205.  II  21.  IV  285,  549;  octo  IV 
437,  IX  285;  novem  I  72.  Apparet  iure  meritoque  negle- 
gentiam  Bussenio  opprobrio  dari,  quod  quattuor  pleniores 
subtiliusque  exornatas  imagines  praeteriit.  Hisce  com- 
parationibus  legentium  animos  a  carminis  capite  nimis 
deflecti,  esti  nommllae  venustate  quadam  ac  simplicitate 
florent,  negari  nequit.  Vergilii  autem  exemplum,  apud  quem 
inter  105  comparationes  42  exstant  amplius  elaboratae, 

modice  ac  sapienter  Lucanus  secutus  est,  nisi  vituperas 
I  72,  155.  VII  144.  Valerius  Flaccus  cautius  hanc  legem 
observavit,  ne  comparationibus  nimis  amplificatis  obscuretur 
id  ipsum,  quocl  eis  illustrari  vult  (cfr.  Bussenius  p.  4). 

Iam  si  quaerimus,  unde  petiverit  Lucanus  comparationum 
materias,  hi  sunt  fontes :  natura  et  inanima  et  animata,  ho- 
minum  mores  et  consuetudines,  res  mythologicae  et  historicae. 
Ex  eisdem  fere  iam  Homerus  et  Vergilius  hauserunt,  novum 
sibi  aperuit  Lucanus  res  historicas.  Nec  mirum!  Nam  ut 
argumentum  historicum  ad  carmen  pangendum  sibi  elegit 
diisque  nullam  fere  vim  auctoritatemque  in  hominum  fatis 
regendis  permittit,  ita  in  comparationum  quoque  materia 
praecipuo  studio  rerum  gestarum  memoriam  persecutus, 
saepissime  ab  hominibus  praeclare  factorum  laude  insignibus 
comparationes  repetiit;  obiter  Silius  Italicus,  qui  ipse  quoque 
carmen  historicum  fecit,  X  321  hoc  genus  tangit  (cfr.  Barch- 
feld  p.  8);  ceteri  vero  poetae  natura  argumenti  coacti  hoc 
totum  genus  repudiaverunt.  Cum  hae  comparationes 
proxime  accedant  ad  ea  orationis  ornamenta,  quae  exempla 
vocantur,  facere  non  possum,  quin  quomodo  haec  ab  illis 
differant,  paucis  exponam.  Remaclyo  enim  (de  compara- 
tionibus  Homericis  disputatio  part.  II.  Marcoduri  1843  p.  20) 
assentiri  non  possum,  cum  dicit:  „nullum  aliud  discrimen 
inter  exemplum  et  comparationem  relinquitur,  nisi  quod  in 
exemplo  vel  cum  re,  de  qua  agitur,  alia  similis  dissimilive 
certo  loco  et  tempore  ac  plerumque  a  certo  auctore  facta 
confertur  vel  cum  persona,  de  qua  sermo  est,  alia  certa  et 
nota  contenditur;  cum  acl  comparationes,  quas  proprie  sic 
appellamus,  id  quod  saepe  aut  semper  fieri  aut  esse  solet, 
adhibeatur."  Contra  A.  Gerber  (die  Sprache  als  Kunst  p.  44) 
presse  subtiliterque  •exemplum  his  verbis  definit:  „Das  Bei- 
spiel  giebt  neben  oder  an  Stelle  einer  Gedankenentfaltung 
einzelne  deren  Inhalt  charakterisierende  Momente,  welche 
diesem  selber  entnommen  sind ;  id  igitur  quod  in  universum 
valet  illustratur  singulis  certisque  rebus  commemorandis,  cum 
in  comparationibus  certae  res  conferuntur  cum  aliis  certis 
rebus  similibus  dissimilibusve.  Speciem  quidem  merarum 
comparationum  his  figuris  obscurari  constat,  sed  monenda 

sunt,  quae  Hornbostel  p.  7  in  universum  cle  hominibus  in 
comparationibus  adhibitis  docet:  „Zwar  ist  das  Menschen- 
leben  ja  selbst  schon  Objekt  der  epischen  Dichtung  und 
gehbren  mithin  die  Subjekte  der  Haupthandlung  derselben 
Gattung  an,  wie  die  menschlichen  Subjekte  der  Gleichnisse, 
aber  es  ist  auch  gar  nicht  notig,  daB  beide  verschiedenen 
Gattungen  angehoren,  wenn  sie  nur  in  verschiedenen 
Situationen  dargestellt  werden." 

Sed  iam  ad  singulos  locos  veniamus!  Quod  ad  naturam 
inanimam  attinet,  describitur  fulmen  I  151  V  405  X  500; 
sidera  II  267,  III  41  IV  500  VIH  487;  aqua  IX  797;  maria 

II  454  III  549  V  217.  336.  436.  VI  265  X  216;  palus  V 
435;  venti  I  388.  III  362;  ignis,  fumus  III  362.  IX  461; 
imber,  grando,  nix  II  501  III  284  IX  781;  rupes,  montes 

III  380,  470;  pulvis  III  787;  cera  IX  781;  rura  et  aequora 
I  259,  V  443;  certa  loca  I  100.  640.  III  66  V  99  VI  90. 
648.  X  474.  Omnibus  his  comparationibus  depinguntur  ea, 
quae  hominibus  notissima  sunt  vel  saepissime  eveniunt  in 
rerum  natura;  bis  poeta  comparationis  argumentum  sibi 
finxit  mundi  ruinam  I  72  VII  134.  Res  in  hominum  usum 
praeparatas  exhibet  Lucanus  conferendi  causa  I  229  III  186. 
716  fundam,  sagittam,  tela,  IX  797  vela. 

Rarius  inveniuntur  animalia;  sic  bestiae  IV  237.  313. 
724.  VIII  398.  599.  X  445;  leo,I  205;  tigris  I  327  V  405: 
pardus  VI  182;  ursa  VI  220;  elephas  VI  208;  ichneumon 

IV  724.  E  domesticis  animalibus  taurum  II  601,  equum 
I  293,  ex  avibus  aquilam  IX  902,  grues  V  711  in  imagi- 
nibus  adhibet.  Singulas  comparationes  ab  apibus  IX  285 
et  serpentibus  IX  713  sumpsit;  herbae  inveniuntur  VI  685, 
IX  893,  ex  arboribus  quercus  I  130;  croci  sucum  arenam 
aspergentem  inducit  poeta  IX  808. 

Ex  hominibus,  quorum  mores  et  consuetudines  depingit 
Lucanus,  inveniuntur  in  comparationibus  populi  externi 
velut  Sarmatae  I  430,  Edonides  I  674,  Medi  IV  680,  Venetus, 
Britannus,  Siculus,  Apulus  IV  134.  VI  65.  293.  IX  182;  vel 
in  universum  certi  hominum  ordines  ante  oculos  ponuntur 
velut  miles  Romanus  I  514,  cohortes  I  578,  gfadiatores  IV 
708,  agmen  terrestre  V  707,  milites  classicum  canentes  VI 


105,  orator  funebrrs  IX  215,  homo  pecuniae  avidus  III  118, 
auri  scrutator  IV  297,  venator  IV  437,  homo  saucius  IV 
285,  mulier  et  puer  X  458,  auriga  VIII  191),  nauta  I  498 
VI  286  VII  125.  Bis  vita  domestica  describitur  II  21.  297 
maier  et  pater  filium  mortuum  dolentes.  His  adiciamus  V 
739  vita,  VIII  406  hominum  eruditorum  iudicium,  IX  632 
coma  feminea. 

A  rebus  mythologicis  fabulisque  heroicis  Homerus 
rarius  comparationes  sumpsit,  increbruit  hic  mos  apud  Ver- 
gilium ;  apud  Lucanum  exstant  in  comparationibus  summum 
numen  I  199,  dei,  Jupiter  I  34,  VIII  872,  Diana  I  446, 
Bellona,  Mars  VII  567,  Oedipodionidae  I  552,  Agaue,  Ly- 
curgus,  Hercules  I  574,  Diomedes,  Antaeus,  Oenomaus  II 
162,  Sparti  IV  549',  Hercules  VIII  800,  Sibylla  Cumana  V 
183,  Typhon  VI  90,  Gigantes  VII  144,  Orestes,  Pentheus, 
Agaue  VII  777,  Helena  X  60,  Medea  X  464,  Argo  navis  II 
715,  Mycenae  Thyesteae  I  543;  cum  deorum  templo  propter 
magnificentiam  apparatumque  comparat  Cleopatrae  domum 
regiam  X  111.  Hae  fabulae  paulatim  in  poetarum  supellec- 
tilem  ut  ita  dicam  receptae  sunt  nequc  „epicos  Romanos  ab 
hoc  genere  abstinere  erat  necesse,  cum  non  multitudini 
scriberent  sed  eruditis  offerrent  cannina,  quos  rerum  mytho- 
logicarum  peritos  esse  haud  ignoraverunt"  (Barchfeld  p.  7.) 
E  personis  historicis  inveniuntur  Pyrrhus,  Hannibal  I  30. 
303;  Sabinae  I  118;  Catilina,  Lentulus,  Cethegus;  Lepidus, 
Carbo,  Sertorius;  Spartacus  II  541.  546.  554;  Sulla,  Marius, 
Cinna,  domus  Caesarea  I  326.  II  582  IV  821,  Cyrus,  Xerxes 
II  672  III  284;  Antonius  X  70. 

Perlustrantibus  nobis  haec  comparationum  argumenta, 
ut  eruamus  nonnulla  ad  poetae  vitam  studiaque  cognoscenda, 
caute  iudicandum  est.  Neque  enim  poetae  ingenium  libere 
vinculisque  solutum  suam  ingreditur  viant,  sed  priorum 
poetarum  exemplum  in  adhibendis  his  orationis  ornamentis 
sequitur.  (Accuratius  de  hac  re  p.  40  sq.)  Tamen  hoc  ex 
eius  comparationibus  effici  putem:  Lucanum  in  universum 
magis  litterarum  studiis  se  tradidisse,  quam  naturae.  Nam 
ut  omittam  parvum  numerum  earum  comparationum,  quas 
a  natura  petivit,  pleraeque  iam  apud  Homerum  et  Vergilium 

reperiuntur  nullaque  demonstratur  Lucanum  naturae  con- 
templandae  acriusstuduisse.  Denique  studiis  domesticis  omnes 
fere,  quas  adhibuit,  comparationes  debet  Lucanus;  omnia 
quae  de  consuetudine  bestiarum  vel  moribus  externorum 
populorum  in  comparationibus  profert,  litterarum  studiis 
assecutus  videtur  esse.  Huc  accedit  magnus  numerus  com- 
parationum,  quas  e  carminibus  fabulosis  et  ex  historia  duxit. 

Sed  ut  cognoscamus,  quam  artem  Lucanus  his  figuris 
praestet,  accuratius  singulas  comparationes  in  ordinem 
digeramus,  quod  non  omnes  eandem  naturam  prae  se  ferunt. 
In  universum  discrimen  observandum  est  quod  intercedit 
inter  comparationes  fusius  exornatas  ita,  ut  perfecta  imago 
existat,  et  comparationes  nihil  praebentes  nisi  notionem  ali- 
quam,  quae  nullo  ornatu  addito  apponitur  rei  comparandae. 
Merarum  autem  similitudinum  speciem  exhibent  eae,  in  quibus 
notiones  diversae  ab  iis  notionibus,  quae  comparationibus  illu- 
minantur,  materiam  similitudinis  copiosius  elaboratae  prae- 
bent  velut  I  100  Crassus  confertur  cum  Isthmo,  I  136 
Pompeius  cum  quercu,  I  151  Caesar  cum  fulmine  vel  VI  265 
cum  mari,  VI  181  Scaeva  cum  pardo  vel  208  cuin  elephante, 

IX  285  puppes  cum  apibus,  IX  780  corpus  humanum  cum 
nive  vel  cera  vel  798  cum  aqua  cocta  vel  velis,  IX  90*2 
Psylli  cum  aquilis.  Praeterea  huc  pertinent  I  72.  229.  259v. 
293.  388.  498.  II  21.  267.  297.,454.  601.  III  41.  118.  362. 
482.  538.  IV  237.  437.  708.  724.  V  99.  217.  336.  711.  VI 
165.  220.  272.  286.  VII  125.  VIII  398.  487.  1X808.  X  445; 
tantum  similitudinis  notio  minime  exornata  invenitur  II  50  K 
III  716.  IV  313.  V  405.  739.  VI  685.  VIII  599.  IX  632.  895. 

X  111.  458. 

Deinde  exstant  eae  similitudines,  in  quibus  notio  aliqua 
comparatur  cuin  notione  eiusdem  generis,  quae  clarior  et 
perlucidior  legentibus  rem  comparandam  ante  oculos  ponit 
velut  II  665  pontus  saxa  devorans  cum  mari  Aegaeo,  in  quod 
demerguntur  Eryx  et  Gaurus,  vel  II  715  Pompeii  classis 
cum  Argo  nave,  IX  477  arma  caelo  delapsa  cum  Numae 
ancilibus  et  I  514.  640.  674.  III  66.  470.  549.  IV  134.  285. 
V  183.  435.  VI  65.  293.  648.  VII  134.  VIII  199.  IX  182- 
215.  X  216.  474.  502.     Fusius  explicare  omisit  Lucanus 

has  similitudines  I  430.  578.  III  186.  380.  IV  680.  767.  V 
707.  IX  713. 

Minus  placent  e  comparationibus ,  ut  ita  dicam  mytho- 
logicis  (I  33.  446.  543.  552.  574.  II  162.  715.  IV  549.  VII 
567.  777.  VIII  406.  800.  X  60.  464.)  eae,  quae  a  remo- 
tioribus  fabulis  petuntur  velut  VI  90.  VII  144.  VIII  872; 
quales  comparationes  iam  Vergilius  usurpat;  saepius  autem 
Valerius  Flaccus  fabulas  quas  studio  et  doctrina  assecutus 
est,  in  medium  effundit.    (Bussenius  p.  8.) 

Comparationes  a  personis  et  rebus  historicis  petitas 
velut  I  30.  118.  303.  326.  II  541.  546.  554.  582.  672.  III 
284.  IV  821.  X  70  et  ab  Homeri  ac  Vergilii  consuetudine 
abhorrere  et  a  posterioribus  praeter  Silium  Italicum  reici 
iam  supra  diximus. 

Modo  mensuraeque  locorum  exprimendis  inserviunt  hae 
similitudines  III  41.  538.  IV  297.  IX  461;  minus  artinciose 
excultae  sunt  eae  comparationes,  in  quibus  poeta  certa  loca 
ad  spatium  certum  designandum  profert  velut  II  710.  V 
638.  VI.  48.  55.  73.  IX  414.  957. 

Adiciamus  nonnullas  comparationes  in  quibus  Lucanus 
legentium  animos  non  ad  notiones  diversas  ab  eis  quas 
illustrare  vult,  avertit  sed  alicuius  hominis  vel  rei  statum 
confert  cum  alio  eiusdem  hominis  vel  rei  statu  velut  II  336. 
726.  III  512.  IV  255.  634.  V  27.  678.  802.  VII  39.  691. 
VIII  747.  IX  263.  X  437;  nngitur  a  poeta  status  certus, 
quocum  statum  certum  carmine  narratum  confert,  his  locis : 
1  251.  493.  II  289.  496.  VI  108.  503.  VIII  42.  147,  quarum 
in  magna  parte  comparationis  notio  primo  aspectu  latet  et 
ex  sententiarum  nexu  eruenda  est;  quod  autem  nimis 
recedunt  ab  usitata  comparandi  ratione  et  pleraeque  omni 
fere  arte  carere  videntur,  minus  ad  hanc  quaestionem 
pertinent. 

Cum  omuino  poetae  comparationibus  id  agant,  ut  legen- 
tium  animi  in  iis  ipsis,  quibuscumque  comparatio  aliqua 
adicitur,  diligentius  contemplandis  occupentur,  mirum  non 
est  eos,  qui  in  carminibus  epicis  primas  agunt  partes,  ima- 
ginibus  efferri.  Quam  rationem  Lucanus  quoque  sequitur, 
quare  plurimae  comparationes  attribuuntur  Pompeio  (I  129. 

327.  II  582.  601.  VI  65.  265.  272.  VIII  269  cet.)  et  Cae- 
sari  (I  151.  205.  229.  293.  III  362.  V  336.  405.  X  445  cet.) 
eorumque  militibus.  Sed  ut  poetae  ingenium  et  occasio 
ferebat,  alii  quoque,  simodo  vel  propter  morum  praestantiam 
et  virtutem  vel  propter  fata  et  consuetudines  inusitatas  qui 
magis  respiciantur,  digni  habentur,  hoc  ornatu  afficiuntur 
velut  Cato  II  297.  1X  215,  Crassus  I  100,  Octavius  IV  437, 
Septimius  VII  599,  Saburra  IV  724,  Scaeva  VI  181.  208. 
220,  Cleopatra  X  60,  Psylli  IX  902,  gubernator  VIII  199. 
Si  hanc  rem  spectas,  Lucani  Pharsalia,  quod  alii  viri  aliis 
locis  primas  tenent,  prope  accedit  ad  Iliadem.  Etiam 
rebus  Lucanus  assignat  comparationes  velut  II  501  tela  cum 
nimbo,  II  715  classis  Pompeii  cum  Argo,  IX  283  naves  cum 
apibus,  IX  460  pulvis  cum  fumo  comparantur.  Quam 
licentiam  iam  Vergilius  sibi  assumpsit,  Valerius  Flaccus 
praeter  cetera  principes  carminis,  Jasonem  et  Medeam, 
similitudinibus  ornavit.  Semel  apud  Lucanum  VIII  487  res 
cogitationi  tantum  subiectae  non  sensui  illuminantur  rebus 
visu  manifestis. 

Videamus  nunc  quid  comparationibus  significetur. 
Tertium  quod  vocatur  comparationis  aut  a  poeta  claris 
verbis  indicatur  velutl  228,  aut  e  sententiarum  nexu  eliciendum 
est  velut  I  205.  Bussenius  cum  dicit  p.  14  „utitur  Valerius 
Flaccus,  ut  animi  motus  illustret<  comparationibus  undevicies, 
ad  quem  numerum  ex  veteribus  poetis  nemo  ne  procul  qui- 
dem  accedit"  et  p.  13  „quater  tale  quid  apud  Lucanum 
inveniri,"  parum  diligenter  hanc  quaestionem  perscrutatus 
est,  Aliquanto  pluribus  comparationibus  a  Lucano  animi 
affectus  motusque  describuntur  velut  I  327.  514.  II  21.  267. 
•297.  III  118.  IV  237.  285.  708.  V  739.  VI  165.  208.  220. 
293.  VII  125.  134.  777.  VIII  599.  IX  285.  X  445.  458.  Deinde 
etsi  multae  comparationes  moribus  militum  pugnantium 
illustrandis  inserviunt,  omnino  res  diversissimae ,  simodo 
vulgarem  modum  egrediuntur,  similitudinibus  exprimuntur 
ut  celeritas  impigritasque  imaginibus  sumptis  a  fulmine  1 
.151.  X  501.  a  tigride  V  405,  a  funda  et  sagitta  I'  228,  III 
186.  IX  826,  a  vento  I  498,  a  leone  I  205,  a  pardo  VI  181, 
ab  equo  I  291,  a  Bellona  et  Marte  VII  567,  ab  Aetna  et 

Typhoeo  V  99.  Apte  Lucanus  artem  sollertiamque  depingit 
comparationibus,  quas  petivit  a  venatore  IV  437,  ab  ichneu- 
mone  IV  724,  a  moderatore  equorum  VIII  199,  a  Sibylla 

V  183,  a  Medea  X  464.  Pompeii  infirmitatem  illustrat 
quercu  I  136;  silentium  hieme  I  259;  segnitiem  Pompeia- 
norum  homine  saucio  IV  285;  constantiamperseverantiamque 
Isthmo  I  100,  fluctibus  II  454;  copiam  magnitudinemque 
nimbo  II  501,  igne  IX  182,  fumo  IX  460,  coma  feminea 
IX  632.  Praeterea  significantur  detrimentum  et  defectus  II 
715.  III  40.  VI  501.  IX  780;  vis  et  effectus  III  469.  549. 

V  336.  VI  265.  500.  IX  215;  clamor  I  388.  578,  gemitus 

V  217,  perturbatio  I  72,  303;  ordo  V  716,  extensio  VI  272, 
crassitudo  IX  796,  tabes  et  pestis  VI  89,  648.  IX  780, 
fertilitas  III  65;  flamma  diffissa  I  552,  tenebrae  I  540. 
Pharsaliae  igitur  cum  vario  argumento  apte  congruit  hic 
varius  index  tertii  quod  vocatur  comparationis.  Ut  enim 
poeta  legentium  animos  non  solum  ad  pugnarum  tumultus  sed 
ut  occassio  fert,  ad  varios  hominum  et  rerum  casus  con- 
vertit,  ita  etiam  tertium  comparationis  spectat  ad  varias 
res  illustrandas  neque  certum  poetae  consilium  hac  in  re 
cognoscitur. 

Iam  percenseamus,  quomodo  comparationes  respondeant 
rebus  comparandis.  Quo  magis  comparatio  cum  eo,  quod 
confertur,  congruit,  eo  maiore  laude  digna  est.  Hoc  tenen- 
dum  est,  ne  comparationes  quidquam  novi  addant  rei  com- 
parandae.  Iam  Homerum  autem  non  semper  hanc  legem 
observasse,  sed  dulcedine  imaginis,  quam  profert,  in  res 
abduci,  quae  nihil  valent  ad  rem  comparandam  clarius  illu- 
strandam  satis  constat.  Eadem  comparationum  natura  apud 
Vergilium  invenitur.  Transeamus  adLucanum.  Comparationes, 
quarum  singulae  partes  singulis  rei  comparandae  partibus 
respondent,  raro  inveniuntur.  Maior  est  numerus  earum, 
quarum  cardo  in  universum  rem  comparandam  illustrat  singulis 
imaginis  partibus  minus  accurate  respondentibus.  Saepius 
enim  poeta  in  imagine  uberius  exornanda  tantum  imaginis 
summam  respicit  in  eaque  depingenda  totus  occupatur,  ita 
ut  in  medio  relinquatur,  num  singulae  imaginis  partes  rei 
comparandae  maiorem  lucem  afferant.  Inservit  igitur  haec 

explicatior    descriptio    tantum    ad    ipsura  comparationis 
cardinem,  qui  rei  comparandae  apte  convenit,  clarius  pro- 
ponendum.  Accuratius  de  nonnullis  similitudinibus  videamus, 
ut  apertius  quomorlo  haec  sint  intellegenda  eluceat.  Habes 
aptas  concinnasque  comparationes  velut  V  183  sqq.  illa 
Phemonoe  de  Appii  fato  consulta  eius  voluntati  obsequitur. 
„Talis  in  Euboico  vatos  Cumana  recessu 
Indignata  suum  multis  servire  furorem 
Gentibus  ex  tanta  fatorum  strage  superba 
Excerpsit  Eomana  manu." 

Accurate  respondent  sibi  singula:  Sibylla  Cumana  ex 
tanta  fatorum  strage  Romana  excerpens  et  Phemonoe  „inter 
fata  diu  quaerens  tam  magna  latentem"  Appium. 

IV  285  sqq.  Pompeiani,  qui  morituri  interitum  nihil 
timent,  negata  morte  ignavi  se  abiciunt. 

„Saucia  maiores  animos  ut  pectora  gestant, 
Cum  dolor  est  ictusque  recens  et  mobile  nervis 
Conamen  calidus  praebet  cruor  ossaque  nondum 
Adduxere  cutem;  si  conscius  ensis  adacti 
Stat  victor  tenuitque  manus;  tum  frigidus  artus 
Alligat  atque  animum  subducto  robore  torpor, 
Postquam  sicca  rigens  astrinxit  vuluera  sanguis." 
Priores  comparationis  versus  285—88  respondent  vv.  267/8 : 
„Ut  leti  videre  viam,  conversus  in  iram 
Praecipitem  timor  est"  et  versus  288/9: 
„Si  conscius  ensis  adacti  stat  victor"  cet.  vv.  283/4: 
„Inde  ubi  nulla  data  est  miscendae  copia  mortis 
Paulatim  cadit  ira  ferox."  cet. 
II  297  sqq.  Cato  quod  Roma  et  libertas  in  discrimine 
versentur  bello  se  non  defuturum  esse  dicit,  ad  quam  agendi 
rationem  afiert  imaginem  patris,  qui  non  prius  carum  natum 
morte  ereptum  deserit,  quam  iusta  ei  fecit.  Ut  igitur  pater 
supremo  fungitur  officio  in  filium  mortuumj  ita  Lucanus 
Catonem  dicentem  inducit,  ita  „non  ante  revellar, 
Exanimem  quam  te  complectar,  Roma." 

VI  208  sqq.  Scaeva  iam  „gradibus  fessis"  densam 
telorum  silvam  in  pectore  fert. 

„Sic  Libycus  densis  elephas  oppressus  ab  armis 
Omne  repercussum  squalenti  missile  tergo 
Frangit  et  haerentes  mota  cute  disputit  hastas. 
Yiscera'  tuta  latcnt  penitus  citraque  cruoivm 
Confixae  stant  tela  ferae;  tot  facta  sagittis 
Tot  iaculis  unam  non  explent  vulnera  mortem." 
Licet  C.  Fr.  Weberus  (de  spuriis  et  male  suspectis 
Lucani  versibus  p.  443)  hanc  comparationem  ineptam  suo 
iure  dicat,  tamen  parum  considerate  dicit  hoc :  „non  apparet, 
quid  Lucanus  comparet,  utrum  silvam  densam  an  quod 
positio  verborum  indicare  videtur:  in  quem  cadat,  eligit 
hostem  (v.  206)."    Mea  quidem  sententia  dubitari  nequit, 
quin  similitudinis  cardo  positus  sit  in  multitudine  telorum, 
quod  Lucanus  ipse  extremis  comparationis  versibus  212/3 
denuo  ad  telorum  copiam  indicandam  perfectae  imagini 
adicit:  tot  sagittis,  tot  iaculis  cet.    Habes  igitur  compara- 
tionem  congruentem  cum  re  comparanda.     Quanta  enim 
constantia  elephas  hastas  discutit  vel  ut  „citra  cruorum  con- 
fixae  stant  tela  ferae,"  ita  Scaeva  densam  telorum  silvam 
aequo  animo  in  pectore  fert. 

Sed  hunc  locum  iam  emendatum  exhibuimus.  Legitur 
enim  v.  207  in  prioribus  editionibus 

„Par  pelagi  monstris.  Libycae  sic  bellua  terrae"  ita 
ut  duae  comparationes  unam  eandemque  rem  illustrent. 
Sed  est,  cur  hunc  versum  spurium  esse  putemus.  Ac- 
curatius  Weberus  1.  a.  de  hoc  versu  disseruit.  Nam  a 
vetustissimis  et  optimis  libris  Oudendorpii,  Cortii,  Burmanni 
abesse,  in  aliis  ad  marginem  adscriptum  vel  a  recentiore 
manu  hunc  additum  esse  (Weberus  p.  443.)  Steinharti  col- 
lationibus  firmatur:  deest  hic  versus  in  codicibus  Vossiano 
secundo  et  Montepessulano  (Steinhart.  de  emend.  Luc.  p.  9). 
„Porro  displicet  repetitio  vv.  „Libycae  sic  bellua  terrae"  et 
„sic  Libycus  elephas."  Quae  autem  Weberus  de  Lucani  in 
comparationibus  adhibendis  usu  profert,  ea  perspicua  non 
sunt.  Dicit  enim  1.  a. :  „Tum  poeta  non  amat  comparationes 
duas  diversarum  rerum  ita  coniungere,  ut  h.  1.  factum  est, 
licet  unam  eandemque  rem  duobus  vel  pluribus  modis  inter- 
dum  comparet  cfr.  VI  65  VII  777.  X  445."  Si  quidem  com- 

parationum  coacervandarum  usum ,  quem  Weberus  dubium 
reliquit,  e  locis,  quos  ille  attulit,  colligis,  hic  locus  illis  plane 
adscribendus  est.  ,Nam  una  eademque  res  duobus  compara- 
tionibus  illustratur  his  quoque  versibus;  minime  hic  locus  illis 
a  Webero  allatis  repugnat.  Sed  ad  hunc  locum  diiudican- 
dum  illae  comparationes  a  Webero  allatae  omnino  in  cen- 
sum  non  veniunt.  Nam  illis  locis  coacervantur  comparationes 
ita,  ut  nulla  praeter  ceteras  floreat.  Aliter  res  se  habet 
hoc  loco  I  207.  «Quare  potius  spectandae  sunt  similes  com- 
parationes  i.  e:  tales,  in  quibus  breviorem  comparationem 
explicata  sequitur.  Praesto  mihi  est  V  435  sqq. ,  ubi  ante 
pleniores  comparationes  brevior  exstat.  Vides  in  hac 
breviore  quoque  in  aperto  esse  cardinem  comparandi: 
„pigrius  immotis  haesere  paludibus  undae."  Nihil  autem 
haec  comparatio  „par  pelagi  monstris"  confert  ad  telorum 
densam  silvam  ante  oculos  ponendam;  minime  tertium  com- 
parationis  elucet  ex  hac  sententia ;  quid  omnino  haec  verba 
sibi  velint,  latet.    Hic  versus  sine  dubio  delendus  est. 

C.  Barthii  sententiae,  qui  adductus  simili  Vergilii  loco 
Aen.  X  718  pro  „discutit"  v.  210  proponit  „decutit,"  ita  ut 
Lucanus  ad  litteram  cum  Vergilio,  quem  sine  dubio  imi- 
tatus  est  (cfr.  p.  44)  congruat,  recte  Oudendorpius  repugnat, 
cum  adnotat:  „ibi  (Verg.  Aen.  X  718)  simpliciter  dicitur 
Mezentium  e  tergo  ....  excussisse  et  tum  deiecisse  hastas. 
Hoc  vero  loco  describitur  bellua  ab  omni  corporis  parte 
telis  obruta  hastas  concusso  tergore  et  omnibus  membris  huc 
illuc  in  diversas  partes  disiecisse  et  proicere  couata  esse." 

Bene  quadrat  ad  milites  Petreii  oratione  denuo  ad 
alacritatem  inflammatos  significandos  comparatio  IV  237  sqq. : 
„Sic  ubi  desuetae  silvis  in  carcere  clauso 
Mansuevere  ferae  et  vultus  posuere  minaces 
Atque  hominem  didicere  pati;  si  torrida  parvus 
Venit  in  ora  cruor,  redeunt  rabiesque  furorque 
Admonitae  tument  gustato  sanguine  fauces; 
Fervet  et  a.trepido  vix  abstinet  ira  magistro." 
Respondent  igitur  Pompeianis,  qui  cum  Caesarianis  in 
gratiam  redierunt,  ferae  mansuetae,  sanguis  vero  quo  rabies 
revocatur,  Petreii  adhortationi. 

II  454  sqq.  incolae  Italiae  in  Pompeium  proniores  huic 
fidem  servant,  etiamsi  haec  „fides  cum  micaci  terrore  pugnat:" 
„Ut  cum  mare'  possidet  auster 
Flatibus  horrisouis  hunc  aequora  tota  sequuntur. 
Si  rursus  tellus  pulsu  laxata  tridentis 
Aeolii,  tumidis  immittit  fluctibus  eurum, 
Quamvis  icta  novo  ventum  tenuere  priorem 
Aequora  nubiferoque  polus  cum  cesserit  euro, 
Vindicat  unda  notum." 

Licet  Burmanus  suo  iure  dicat  totam  hanc  comparationem 
longe  quaesitam  et  nimis  argutam  et  declamatoriam  videri, 
tamen  apte  illam  .rem,  cui  adicitur,  illustrat.  Respondent 
sibi  singula  hoc  modo:  populus-mare,  Pompeius-auster,  terror- 
eurus.    Ex  quibus  notionibus  oppositis  elucet  f£zrae  Clerc- 
quii  mendum,  ciim  hunc  locum  ita  explicat:  „Quemadmodum 
cum  horridis  flatibus  auster   conimotum  possidet  aequor, 
fluctus  austro  parent :  si  tum  eurus  austro  contrarius  insur- 
gat,  aequora  licet  novo  vento  quatiantur,  nihilo  minus  impe- 
tum  venti  prioris  sequuntur,  et  cum  caelum  saeviat  aquiloni- 
bus,  mare  tamen  austrum  sibi  vindicat;  ita  quoque  terror 
ipsis  adventu  Caesaris  incussus,  licet  publicus  favor  eos  in- 
spiraret,  ut  Pompeii  partes  sequi  velle  viderentur,  tam 
validus  erat,  ut  fides  eorum  vacillaret  et  conversa  mente 
Caesari  se  dederent'.'    Immo  vero  Lucani  verba  bene  com- 
posita  ordinataque  sunt,  neque  coniecturis  opus  est.  Pergere 
debebat  Clerquius:  ita  fides  pronior  in  Pompeium  Caesaris 
adventu  labefacta  Magno  servatur.    Tum  demum  poeta  ad 
novam  rem  transiens    versibus  sequentibus  persequitur, 
quantum  Caesar  profecerit  in  hominum  favore  sibi  con- 
ciliando.   De  „immittitu  pro  Weberi  ^immittat"  vide  p.  39. 
V  336  sqq.  „Veluti  si  cuncta  minentur 
Flumina,  quos  miscent  pelago,  subducere  fontes, 
Non  magis  ablatis  unquam  decreverit  aequor, 
Quam  nunc  crescit  aquis:  an  vos  momenta  putatis 
Ulla  dedisse  mihi?" 
In  promptu  sunt  respondentia :  aquor-Caesar,  flumina- 
milites.  Non  est,  cur  lectio  cod.  Voss.  sec.  v.  338  „decreverit" 

mutetur  in  „descenderet,"  quod  Voss.  primus  exhibet;  tempus 
enim  perfectum  hoc  loco  minime  offendit,  cum  significet 
certum  statum  ita,  ut  „decreverit"  sit  idem  ac  „parvum  sit" 

I  100  sqq.  Crassus  solus  impedit,  ne  iiumicitiae  inter 
rompeium  et  Caesarem  erumpaht 

„qualiter  undas 
Qui  secat  et  geminum  gracilis  marc  separat  Isthmos 
Nec  patitur  conferre  fretum;  si  terra  recedat, 
Jonium  Aegaeo  frangetur." 

Quae  comparatio  apte  respondet  rei  comparandae :  Crassus- 
Isthmos,  maria  Jonium  vel  Aegaeum-Pompeius  vel  Caesar. 
Elocutionem  nimis  contortam  esse  sententiamque  aliis  verbis 
iterari  nemo  est,  quem  effugiat.  Displicet  Webero  v.  103 
„frangat  mare"  quod  Yossianus  pr.  (A)  et  „franget  mare,u 
quod  Voss.  sec.  (B)  exhibet.  „Si  terra  recedet,  quid  tum? 
vel  terra  vel  Isthmos  frangat  Joniuin  mare  Aegaeo.  Ergo 
terra  etiam  postquam  ablata  est,  frangat  aliquid?"  Neque 
vero  meliorem  lectionem  profert  Weberus.  Scite  Madvigius 
hunc  versum  sanare  conatur,  cum  dicit  advers.  II  p.  129: 
„Haec  si  vera  sunt,  terra  aut  Isthmos  Jonium  mare  Aegaeo 
fracturus  esse  dicitur,  quod  qui  terra  (recedens)  efficere  dici 
possit,  non  intellego.  Alterum  mare  altero  irruente  et  poten- 
tiore  frangi  poterat.  Itaque  suspicor  scribendum:  „Jonium 
Aegaeo  frangatur"  et  „mare"  ^mala  manu  additum  puto  ad 
Jonium."  Arridet  nobis  Madvigii  coniectura,  Sed  pro  „fran- 
gatur"  propono  „frangetur,  lectionem  cod.  B,  qui  „frangetu 
exhibet  secutus.  Verborum  neque  scriptura  neque  sensus  valde 
differt.  Tempore  enim  futuro  actio  frangendi  certiore  quodam 
modo  depingitur,  quam  praesentis  coniunctivo  cum  coniunctivo 
id,  quod  cogitatur  modo,  significetur. 

II  715  sqq.  Pompeii  classis,  quam  Caesar  consequitur, 
extremas  naves  hostibus  prodere  cogitur. 

„Ut  Pagasaea  ratis  peteret  cum  Phasidos  undas 
Cyaneas  tellus  emisit  in  aequora  cautes 
Rapta  puppe  minor  subducta  est  montibus  Argo 
Vanaque  percussit  pontum  Symplegas  inanem.u 
Primo  obtutu  vides  congruentia:  cetera  classis  abit  summis 
spoliata  carinis  —  rapta  puppe  minor  subducta  est  montibus  Argo. 

Eandem  naturam  prae  se  fert  comparatio  IX  477  sqq.; 
respondet  rei  comparandae  sed  nimis  longe  petita  est. 
Lucanus  narrat  venti  turbine  galeas  et  scuta  viris  eripi  lon- 
gumque  in  spatium  per  aera  deportata  hominibus  religionem 
inicere:  nam  „hominum  erepta  lacertis  a  superis  demissa 
putant" 

„Sic  illa  profecto 

Sacrifico  cecidere  Numae,  quae  lecta  iuventus 
Patricia  cervice  movet:  spoliaverat  auster 
Aut  boreas  populos  ancilia  nostra  ferentes." 
IX  902  sqq.  propter  consuetudinem  genuinos  parentibusque 
dignos.  partus  perquirendi  Psyllos,  Africae  gentem,  poeta  con- 
fert  cum  aquilis. 

„Utque  Jovis  volucer,  calido  cum  protulit  ovo 
Implumes  natos  solis  convertit  iii  ortus: 
Qui  potuere  pati  radios  et  lumine  recto 
Sustinuere  diem,  caeli  servantur  in  usus: 
Qui  Phoebo  cessere,  iacent:  sic  pignora  gentis 
Psyllus  habe,t,  si  quis  tactos  non  horruit  angues, 
Si  quis  donatis  ludit  serpentibus  infans." 
Apte  respondet  aquila  Psyllo,  aquilae  partus  Psyllorum 
infantibus,  pulli  aquilini  solis  radios  sustinentes  eis  Psyllorum 
infantibus,  qui  serpentibus  ludunt. 

V  711  sqq.  Caesaris  classis  certo  ordine  e  portu  vehitur, 
tempestate  autem  singulae  naves  dissipantur. 

„Strymona  sic  gelidum  bruma  pellente  relinquunt 
Poturae  te,  Mle,  grues  primoque  volatu 
Effingunt  varias  casu  monstrante  figuras. 
Mox  ubi  percussit  densas  notus  altior  alas 
Confusos  temere  immistae  glomerantur  in  orbes 
Et  turbata  perit  dispersis  littera  pennis." 
Ventus  et  gubernatores  pariter  naves  regunt  ita,  ut  certus 
navium  ordo  exsistat  —  grues  volantes  varias  figuras  effin- 
gunt;  nox  saeva  puppes  ordine  excussit,  —  grues  tempestate 
coorta  certo  ordine  volare  desinunt.  Steinharto  assentior,  cum 
lectionem  cod.  Voss.  B.  „densasu  v.  714  praefert  voci  „tensasu 
codicis  Voss.  A.  Supervacaneum  enim  hoc  loco  positum  videtur 
„tensae,"  quod  poeta  aves  inducit  volantes.  Contra  „densaeu 

alae  optime  oculis  subiciunt  aves  nullo  spatio  interiecto 
volantes,  ita  ut  certas  figuras  effingant. 

Sed  ut  iam  commemoravimus  plerumque  Lucanus  ima- 
gines  inducit,  quibus  in  universum  rei  comparanclae  cardinem 
dilucide  ante  oculos  ponit;  singulae  autem  talium  jmaginum 
partes  parum  acl  id,  quod  comparatur  pertinent,  sed  tantum 
tertium  comparationis  clarius  illustrant.  Saepe  explicantur  his 
iinaginibus  animi  motus  velut  II  21  sqq.  Romani  imminente 
bello  civili  vehementer  sollicitati  dolore  torpent. 

„Sic  funere  primo 

Attonitae  tacuere  domus,  cum  corpora  nondiim 
Conclamata  iacent  nec  mater  crine  soluto 
Exigit  ad  saevos  famularum  brachia  planctus; 
Sed  cum  membra  premit  fugiente  rigentia  vita 
Vultusque  exanknes  oculosque  in  morte  minaces ; 
Xecdum  est  ille  dolor,  sed  iam  metus  incubat  amens, 
Miraturque  malum." 

Respondet  igitur  Romanis  mater,  bello  civili  funus; 
singulae  autem  imaginis  partes  explicant  fusius  naturam  matris 
filium  dolentis;  ad  comparatum  ipsum  minus  spectant. 

Omnis  suspicio  a  lectione  „funere"  v.  21  removencla  est, 
quam  vocem  Vossianos  praebere  codices  ex  Oudendorpii 
silentio  certissime  colligitur.  Quamquam  recte  Bentleius  ad- 
notat  tantum  abesse,  ut  funus  inceptum  sit,  ut  aegrotus  non- 
dum  mortuus  sit,  tamen  poetae  animo  iam  funus  eiusque 
caerimoniae  obversantur,  quocl  luculenter  colligitur  e  verbis 
„cum  corpora  nonclum  conclamata  iacent  nec  mater  crine 
soluto  exigit  ad  saevos  famularum  brachia  planctus,"  quae 
omnia  spectant  ad  funebria.  Non  est  igitur,  cur  haec  lectio 
mutetur  in  „vulnere  primo,"  quod  Bentleius  coniecit  „figurate 
primo  pavore  et  consternatione,"  vel  in  Clerquii  „fulmine 
primo  i.  e.  primo  ictu  fulminis  scilicet  fortunae  matrem  filio 
unico  privaturae;  quod  hinc  patet  quia  dicit:  attonitae  tacuere 
domus.  Fulmine  enim  tacti  stant  attoniti,  muti  et  elingues 
evadunt."  Clercquii  menclum  in  aperto  est;  etsi  enim  voce 
fulminis  translate  utitur,  tamen  ut  hanc  interpretationem  ad- 
iuvet,  veri  fulminis  naturam  profert.    Contra  vox  funeris  a 

nobis  defensa  muiiitur,  si  totius  loci  sensum  in  ariimuni 
revocamus.  Affert  enim  Lucamis  „manifesta  belli  signa"  (II 1), 
e  quibus  intellegitur  „quantis  sit  cladibus  urbi  constatura  fides 
superum"  (v.  16);  tempus  igitur  futurum  obversatur  poetae, 
quare  non  dubitat,  etsi  filium  morientem  inducit,  tamen  voce 
ftineris  uti.  v.  26  Oudendorpius  suo  iure  vocem  „minacesu 
restituit  pro  „iacentes,"  cum  omnes  quos  inspexit  codices,  in 
quibus  Vosscani  et  Montepessulanus ,  conspirent  in  voce 
„minaces;"  quod  statuendum  est  dici  pro  „oculos  distortos-' 
quales  sunt  minantium;  nec  coniecturis  hoc  loco  opus  est, 
immo  potius  reminiscamur  Steinharti  verba  (de  emend.  Luc. 
p.  28):  „maxima  cautione  agendum  est,  ut  ne  carmen  neque 
absolutum  neque  perpolitum  restituere  rati  ipsmn  Lucanum 
emendemus." 

Initio  carminis  poeta  Pompeii  et  Caesaris  naturam  diver- 
sam  describit,  de  quibus  locis  una  disseramus,  etsi  com- 
parationum,  quas  Lucanus-  profert,  prior  accuratius  respondet 
Pompeii  moribus,  quam  Caesari  illa  comparatio  a  fulmine 
petita,  quae  tantum  in  universum  Caesaris  ferociam  depingit. 
Pompeii  mores  hac  similitudine  illustrantur  i  136  sqq.: 

„Qualis  frugifero  quercus  sublimis  in  agro 
Exuvias  veteres  populi  sacrataque  gestaus 
Dona  ducura;  nec  iam  validis  radicibus  haerens 
Pondere  iixa  sua  est  nudosque  per  aera  ramos 
Eftundens,  trunco,  non  frondibus  eflicit  umbram. 
'  At  quamvis  primo  nutet  casura  sub  euro 
Tot  circum  silvae  firmo  se  robore  tollant 
Bolaf  tamen  colitur." 

Caesarem  propter  animum  acrem  cum  fulmine  comparat 
v.  150  sqq. :  (gaudensque  viam  fecisse  ruina) 

„QUaliter  expressum  ventis  per  nubila  fulmen 
Aetheris  impulsi  sonitu  mundique  fragore 
Emicuit  rupitque  diem  populosque  paventes 
Terruit  obliqua  i>raestringens  lumina  flamma: 
I  ii  sua  templa  furit:  nullaque  exire  vetaute 
Materia  magnamque  cadens  maguamque  revertens 
Dat  stragem  late  sparsosqno  recolligit  ignes." 


Adnotant  ad  v.  136  scholia  Vossiana  (cfr.  Weber.  III  p.  28) 
„Pompeium  quercui  iam  vetustae,  agro  vero  Komam  comparat, 
silvis  duces  Romanorum  vel  diversas  gentes,  quae  Pompeio 
favebant;  Julium  vero  comparat  fulmine."  Quam  sententiam 
impugnat  Clercquius  cum  dicit:  Effingit  hic  poeta  mores 
Caesaris  et  Pompeii  eosque  comparat.  Hunc  quidem  tropaeo 
veteri  donis  ducum  et  spoliis  hostilibus  ornato,  illum  vero 
fulmini  omnia  sternenti  et  templa  sua  disicienti  similem  facit," 
quibus  verbis  paulo  infra  adicit:  „odium  meretur  nugacissi- 
mus  scholiastes,  qui  de  quercu  viva  haec  capiens  male  sedula 
sua  importunitate  doctisshnos  interpretes  in  errorem  duxit." 
Sed  scholiastae  sententiam  probandam  esse  mihi  quidem  per- 
suasi.  Diligenter  consideremus  hunc  locum.  Lucanus  ipse 
breviter  Pompeii  naturam,  quam  prioribus  versibus  satis  ex- 
planatam  hac  comparatione  illustrat,  complectitur  his  verbis 
v.  135:  „Stat  magni  nominis  mhbra;"  omnem  igitur  atictori- 
tatem,  qua  Pompeius  fruitur,  priori  fortunae  debet,  fama 
tantum  rerum  antea  gestarum  remansit,  ipse  „vergentibus 
annis  in  senium  longoque  togae  tranquillior  usu  dedidicit  iam 
pace  ducem."  De  immutatis  igitur  Pompeii  moribus  poeta 
verba  facit,  quos  apte  imagine  a  quercu  viva  petita  illuminat. 
Tropaeum  enim  nunquam  naturam  mutat,  sed  omnibus  tem- 
poribus  in  eodem  honore  habeturi  Contra  quam  scite  poeta 
Pompeium  consenescentem  confert  cum  quercu  per  aera  nudos 
ramos  effundente!  Et  Pompeius  propter  priores  res  gestas  et 
quercus  propter  exuvias  armaque  quae  gestat  cultum  auctorita- 
temque  sibi  servant.  Praeterea  quid  sibi  velint  verba:  „nec  iam 
validis  radicibus  haerens,"  quid  sibi  velint:  „pudos  ramos 
effundens,"  si  tropaeum  animo  fingis?  (quod  sentit  Clercquius, 
quare  „nudos,"  quae  vox  in  Vossianis  et  Montepessulano 
codicibus  est,  mutat  in  „nullos.")  Quid  quaeso :  „tot  circum 
silvae  firmo  se  robore  tollant,  sola  tamen  colitur,"  nisi  in 
animo  habes  silvam  quernam,  in  qua  certa  quaedam  quercus, 
etiamsi  a  ceteris  robore  ac  firmitate  superatur,  tamen  propter 
memoriam  rerum  egregie  gestarum  sola  colitur?  Quocl  ad 
cultum  attinet  tropaeum,  quod  in  silva  positum  semper  cultu 
honoreque  praeter  arbores  floret,  minime  in  certamen  vocatur 
cum  quercu,  contra  invalida  quercus  exuviis  honorata  cum 

valida  quercu  vigerite:  ut  quercus  etsi  invalida  esse  coepit, 
sola  tamen  colitur,  ita  in  Pompeium  Romani  honores  con- 
gerere  pdrgunt. 

Offendit  idem  Clercquius  in  voce  „populi"  v.  137  cum 
dicit:  ..Sive  enim  veteres  populi  sivc  veteris  populi  exuvias 
legas,  hand  expeditum  erit,  Cuius  populi  iUae  exuviae  fuerint." 
Recte  iam  Burmannus:  „Sine  dubio  eius  qui  illo  in  loco.  ubi 
illa  quercus  stabat,  bella  gessit  et  victoriam  reportavit  et  ita 
de  quocunque  populo,  etiam  si  vis  de  populo  Romano  potest 
capi.  v.  143  „tantum"  pro  adverbio  habendum  esse  putem, 
quod  e  Pompeii  moribus  Lucanus  elicere  studet  hunc  Caesari 
inferiorem  fuisse,  ne  quis  Pompeium  de  clade  accepta  obiurget, 
Minime  igitur  Lucanus  „Caesari  geminis  lustris  in  Gallia 
bellanti  et  fortiter  et  feliciter  res  gerenti,  famam  ducis  denegat 
(ut  Clercquius  putat),  sed  Caesarem  Pompeio  virtute  ante- 
cellentem  inducit. 

lam  ad  alteram  similitudinem  transeamus!  Haec  imago 
(v.  151  sqq.),  qua  Lucanus  Caesaris  vim  indomitam  confert 
fulmini,  per  se  ipsa  placet,  sed  in  universum  tantum  Caesaris 
animum  acrem  depingit.  Huic  quoque  loco  emendando  operam 
dederunt  editores  vanam,  quod  lectio,  quam  secundum  opti- 
mos  codices  Vossianos  exhibuimus,  bene  defendi  potest,  nisi 
poetam  ipsum  emendare  volumus.  Apte  enim  haec  com- 
paratio  adnectitur  verbis  v.  150  „gaudensque  viam  fecisse 
ruina,"  quae  sententia  poetae  ingenio  hanc  ipsum  fulminis 
imaginem  proponit,  quae  verbis  emicuit  -  rupit  -  terruit  -  satis 
naturam  fulminis  describeret.  Neque  vero  hac  fulminis  de- 
scriptione  poeta  contentus  est,  sed  quod  comparationis  cardo 
versatur  in  violentia  fulminis  et  mentem  impavidam  Caesaris 
ne  sui  quidem  regni  rationem  habentis  illustrat,  fusius  ful- 
minis  naturam  explicat  his: 

,,In  sua  templa  furit:  nullaque  cxire  vetante 
Materia  magnamque  cadens  magnamque  revertens 
Dat  stragem  late  sparsosque  rccolligit  ignes." 
Etsi  artificiosa  coniunctio  sententiarum:  „emicuit  rupitque 
populosque  terruit.  furit"  desideratur,  tamen  I  72  sqq. 
poeta  simili  modo  alii  aliam  sententiam  apponit  nulla  con- 
iunctione  usus.    Certe  Bentleium,  quem  coniunctionem  inter 


24 


verba  „emicuit"  et  „furit"  requiri  recte  sensisse  dicit  Clerc- 
quius,  offenderunt  tempora  perfecta,  quae  arte  cum  „furit" 
coniungere  voluit.  Falso,  quod  tempora  perfecta  in  imaginibus 
adhibere  usitatissimum  est  apud  poetas  Latinos,  cum  poetae 
illud  ipsum,  quod  semper  fit,  vivide  enuntiant  certo  ac  definito 
tempore  factum  esse  (cfr.  p.  38).  „Templa"  v.  155  interpretor 
regioncs  quascunque  fulmen  tangit.  Sed  quid  significent  verba: 
„nullaque  exire  vetante  materia,"  non  satis  patet,  quare  Clerc- 
quius  adnotat:  „si  enim  nihil  exire  vetat,  qtiomodo  stragem 
dare  potest  fulmen,"  quare  scribit  „dura"  nulla  auctoritate 
codicum,  e  quibus  optimi  Yossiani  concinnunt  in  „nulla." 
Dubito  an  sollicite  explicet  his  verbis  poeta,  quanta  mobilitate 
fulmen  huc  illuc  volans  omnem  materiam  perscindat;  nulla 
materia  sola  fulmine  icta  eius  cursum  ab  aliis  locis  retinet, 
sed  .omnia  fulmen  perrnmpit  ita,  ut  idem  fere  significans  ac 
„cadens"  et  „revertens"  magis  illam  mobilem  vagamque  ful- 
minis  naturam  illustret.  Recte  sine  dubio  Weberus  v.  154 
vocem  „praestringens"  i.  e.  ad  tempus  occaecans,  quam  prae- 
bent  Vossiani  AB,  in  textum  recepit. 

Simili  modo  poeta  I  498  sqq.  singula  persequitur  imagine, 
quamquam  comparatio  cum  re  comparanda  non  congruit  nisi 
in  universum.  Ut  enim  clar-ius  nobis  ante  oculos  ponat, 
quanta  desperatione  Eomani  fugae  se  dent,  dicit  poeta: 

„Qualis  cum  turbidus  auster 
Reppulit  a  Libycis  immensum  Syrtibus  acquor 
Fractaque  veliferi ,  sonuerunt  pondera  mali, 
Desilit  in  fluctus  deserta  puppe  magister 
Navitaque  et  nondum  sparsa  compage  carinae 
Naufragium  sibi  quisque  facit:4' 

Mare  „immensumu  quod  epithetonWeberus.in  suspicionem 
vocavit,  cum  dicit  spinose :  „quomodo  autem  hoc  aequor  prae 
aliis  immensum",  legitur  in  optimis  codicibus  Yossianis  A  B 
et  munitur  Y  438  quo  loco  sicut  hoc  additum  est  nullo  certiore 
poetae  comsilio.  Altera  dubitatio,  quam  Bentleius  et  Clerc- 
quius  de  verbis  v.  504  „in  bellum  fugitur"  proferunt,  tollitur 
toto  loco  accurate  examinato.  Neque  enim  satis  interpretes 
versuum    490  sqq.  rationem  habuerunt:  „Tum  quae  tuta 

petatit  et  quac  metuenda  relinquant  Inccrti  quo  quemque  fugae 
tulit  impctus,  urgent  Praecipitcm  populum  cet"  Suum  igitur 
quisque  statum  praesentem  mutare  studet  secum  non  reputans, 
num  salutem  sibi  paret.  Quin  etiam  ut  nauta  ipse  naufragium 
sibi  facit  nondum  sparsa  compage  carinae,  itaRomani  in  bellum 
fugiunt  i.  e.  tum  demum  interitum  sibi  parant.  Supervacaneam 
Clerquius  profert  coniecturam  hanc:  „in  fatum  fugitur  i.  e. 
in  mortem ,  quam  urbe  relicta  se  effugere  posse  sperabant. 
Sequitur  enim  haec  dnodoGig  sponte  ex  praevia  comparatione 
nautarum ,  qui  nav4e  nondum  fracta  in  fluctus  desiliunt  et  ut 
naufragium  vitent,  sponte  sibi  naufragium  faciunt."  Minime 
probo  iila:  „mortem,  quam  effugere  posse  sperabant"  et  „ut 
naufragium  vitent,"  cum  omnino  in  antecedente  comparatione 
poetae  non  libuerit  proferre,  quid  nautae  fugiant.  .  Immo  nau- 
tas.  cum 'ornni  ratione  consilioque  careant  plane  de  salute 
desperantes  in  cassum  agi  facit  poeta;  quare  ineptum  est 
illud  Clercquii:  „bellum  non  fugiunt  cives  trepidantes  sed  mor- 
temu.  cum  nihil  his:  „sic  fugitur"  poeta  dicit,  nisi  Komanorum 
tcmcritateni  candem  esse  ac  nautarum.  Illud  „in  bellum"  ad- 
icit,  cum  rcs  propositas  narrare  pergit;  comparatio  ipsa  nihil 
illustrat  nisi  Romanos  nullo  consilio  statum  mutantes. 

Imagine  longe  arcessita  usus  est  poeta  IX  182  sq.,  ut 
legentium  animos  ad  ignes,  quibus  honores  manibus'  Pompe- 
ianbrum  peremptorum  tribuuntur,  advertat: 

„Sic  ubi  depattis  submitterc  gramina  compis 
Et  renovare  parans  hibernas  Apulus  herbas 
Igne  fovet  terras  simul  et  Garganus  et  arva 
Vulturis  et  calidi  lucent  buceta  Motini." 
In  universum  tantum  flagrandi  notio  hac  comparatione 
illustratur;  ut  imaginem  exorn^ret  poeta  singulas  res  minus 
pertinentes  ad  eum  cerminis  locum,  qui  comparatur,  expli- 
<candum  adiecit. 

Idem  iudicium  facies  de  imagine  VII  134  sqq.,  cuius 
singula  ornamenta  poetae  ingenio  debentur.  Inducit  enim 
Lucanus  homines*suos  dolores  et  labores  contemnentes:  ut  in 
imminente  mundi  ruina  homines  ad  summam  desperationem 
adducti  sibi  suisque  rebus  nihil  timebunt,  ita  milites  Pom- 
peiani  suam  salutem  neglegunt,  „Urbi  Magnoque  timetur.44 

Stragem  bello  civili  confectam  Lucanus  hoc  modo  com- 
parat  I  72  sqq.: 

„Sic  cum  compage  soluta 
Saecula  tot  mundi  suprema  coegerit  hora, 
Antiquum  repetens  iterum  chaos ; ,  omnia  mistis 
Sidera  sideribus  concurrent.    Ignea  pontum 
Astra  petent:  tellus  extendere  littora  nolet 
Excutietque  fretum:  fratri  contraria  Phoebe 
Ibit  et  obliquum  bigas  agitare  per  orbem 
Indignata  diem  poscet  sibi:  totaque  discors 
Machina  divulsi  turbabit  foedera  mundi." 

Haud  invenustam  esse  imaginem  hanc  per  se  spectatam 
puto;  sed  jn  singulis  eius  partibus  exponendis  cum  nimis 
luxuriet  poeta,  hanc  fusam  descriptionem  offendere  interpretes 
mirum  non  est.  v.  74  Bentleius  pro  „sideribusu  legit  „semi- 
nibus  h.  e.  particulis"  vel  totum  versum  inde  a  „omniau 
usque  ad  „concurrentu  explodere  vult.  Minus  placet  Clerc- 
quii  sententia,  qua  Bentleii  verba  confirmare  studet:  „vox 
sidera  mihi  suspecta  est,  quam  corruptam  esse  iudico,  quia 
de  pugna  siderum  in  fine  saeculorum  nihil  mihi  compertum 
est.u  Nec  mihi!  sed  hoc  poetae  arbitrio  permittamus :  Accu- 
ratius  Trampius  (de  Lucani  arte  metrica,  Berolini  1884)  de 
hoc  difficillimo  loco  disputavit,  cum  de  incisionibus  sententiae 
et  versus  haec  p.  69  observavit:  in  sede  bucolicae  saepissime 
Lucanus  sententiam  novam  incipit  ubique  fere  servata  lege 
ea,  ut  sit  pes  quartus  dactylicus.u  Huic  legi  repugnat  (v.  75) 
pes  quartus:  concurrent:  spondiacus.  Certum  indicium  de 
hoc  loco  ferri  non  potest.  Sed  cum  hic  versus  non  solum 
sine  ullo  sententiae  detrimento  omitti  possit,  sed  omnino  quid 
sibi  velit,  non  satis  pateat,  praeterea  hoc  versu  omisso  haec 
a  Trampio  observata  lex  bene  servetur  (iterum  chaos.  Tgnea 
cet,),  haec  verba  spuria  esse  putem,  etsi  inveniuntur  in  opti- 
mis  codicibus  Vossianis  et  Montepessulano.  Verba,  quae 
sequuntur,  hoc  medo  interpretor:  tellus  littora  quasi  molem 
liuctibus  oppositam  extendere  non  vult  i.  e.  fluctibus  non 
resistet,  excutietque  fretum  i.  e.  fluctus  terrae  motibus  agita- 
buntur. 

Pompeius  VI  269  sqq.  a  Caesare  obsidente  liberatus  late 
copias  dimittit,  quara  rem  confert  v.  272  sqq.: 

„Sic  pleno  Padus  oro  tumens  super  aggero  tutas 
Excurrit  ripas  nec  totos  concutit  agros 
274.  Succubuit  si  qua  tellus  cumulumque  furentem 
Undarurn  non  passa  ruit,  tum  flumine  toto 
Transit  et  ignotos  aperit  sibi  gurgite  campos." 
Hac  comparatione  extensionem  in  universum  signiticari 
apparet,  sed  singulae  imaginis  partes  suspicionem  movent. 
Nam  inde  a  versu  274  aliquid  novi  a  Lucano  depingi  e  sen- 
tentiarum  nexu  elucere  videtur.  Quomodo  autem  his  versibus 
alia  res  describatur  ac  versibus   272/3,  indagare  nequeo. 
Quare  Weberus  ad  coniecturam  confugit  versus  272/3  hunc 
in  modum  mutans : 

..Sic  pleno  Padus  ore  tumens  intra  aggere  tutus 
Decurrit  ripas  cet;  ubi  enim  ripae  sunt  firmae  atque  aggere  tutae, 
illic  intra  alveum  continetur  Paclus;  at  sicubi  ripae  imbecilles 
sunt,  ibi  erumpit  et  ignotos  sibi  campos  aperit."  Arridet  haec 
coniectura  perfectam  imaginem  praebens,  sed  refellitur  optimorum 
Vossianorum  codicum  auctoritate,  qui  consentientes  exhibent: 
super  aggere  tutas  excurrit  ripas.  Huc  accedit,  quod  haec  con- 
iectura  repugnat  illis,  quae  Trampius  p.  16  de  Lucani  usu 
elisionum  observavit.  Quattuor  enim  locos  Trampius  contulit, 
ubi  vocalis  producta  eliditur  in  arsi  quinta,  quem  parvum 
numerum  coniecturis  dubiis  augere  ferri  nequit.  Displicet 
igiturillud:  „intra  aggere."  Sed  meliorem  lectionem  ut  repe- 
rirem  mihi  non  contigit.  Nihil  igitur  relinquitur,  nisi  ut  hanc 
lectionem  traditam  recipiamus,  quam  desiderare  extremam 
poetae  manum  praeter  ca/usas  allatas  verisimile  videtur  eo,  quod 
(Trampius  p.  66)  Lucanus  „praepositionem  solam  divulsit  a 
nomine  recto  nusquam  nisi  hoc  uno  loco." 

Exstant  autem  hoc  in  genere  comparationum  nonullae,  in 
quibus  poeta  tertium  quod  vocant  comparationis  accurate  sig- 
nificans  parum  respexit  rem  comparandam,  quo  fit  ut  repug- 
nent  sibi  paululum  comparatio  et  res  comparata  velut  X  464 
sqq.,  quo  loco  Caesar  regem  Ptolemaeum  huc  illuc  secum  rap- 
tat,  ut  ob  co  occasione  oblata  poenas  expetat  eiusque  capite 
absciso  „si  non  sint  tela,  nec  ignes"  telo  utatur. 


„Sic  barbara  Colchis 

Creditur  ultorem  metuens  regnique  fugaeque 
Ense  suo  fratrisque  simul  cervice  parata 
Exspectasse  patrem." 
Caesar  —  Meclea,  Ptolemaeus  —  Absyrtus,  famuli  regii  — 
Aeetes ;  sed  Meclea  fratrem  iam  consecuit,  Caesar  Ptolemaeum 
interficere  minatur. 

Similiter  res  se  habet  VI  220  sqq.  Scaeva,  cuius  oculus 
sagitta  transfoditur,  intrepidus  telum  cum  oculo  evulso  pedi- 
bus  calcat,  quem  comparat  Lucanus  hoc  modo: 

„Pannonis  haud  aliter  post  ictum  saevior  ursa 
Cum  iaculum  parva  Libys  amentavit  habena, 
Se  rotat  in  vulmis;  telumque  irata  receptum 
Impetit  et  secum  fugientem  circuit  hastamt4 

Scaevae  irato  respondet  in  imiversum  ursa  telo  icto.  Hoc 
interest :  Scaeva  telum  corpore  iam  amovit,  id  quocl  ursa  per- 
ficere  studet. 

I  205  sqq.  poeta  Caesarem  Rubiconem  transeuntem  leoni 
componit  accurate  proprio  huuis  bestiae  ad  amplificandam 
Caesaris  animi  affectionem  usus.    Caesar  etsi  specie  patriae 
per  quietem  oblata  parumper  perterretur,  tamen  inita  ratione 
in  consilio  proposito  permanens  flumen  transit. 
„Sic  cum  squalentibus  a^vis 
Aestiferae  Libyes  viso  leo  comminus  hoste 
Subsedit  dubius,  totam  dum  colligit  iram. 
Mox-ubi  se  saevae  stimulavit  verbere  caudae 
Erexitque  iubas  et  vasto  murmur  hiatu 
Infremuit :  tum  torta  levis  si  lancea  Mauri 
Haereat  aut  latum  subeant  venabula  pectus 
Per  ferrum  tanti  securus  vulneris  cxit." 
Respondent  sibi  species  patriae  et  leonis  hostis,  ratio 
Caesaris  et  ira  leonis.  Hoc  autem  interest  inter  comparatum 
et  comparationem :  leo  telis  agitatur,  Caesar  ab  hostibus  non 
vexatur,  licet  totam  Italiam,  utprimum  Rubiconem  traiecit, 
infestam  sibi  reddiderit. 

Codex  Vossianus  A  v.  205  exhibet  „sicutu  idem  signifi- 
cans  ac  „sic  cum-'  codicis  Vossani  B,  cuius  verba  Steinharti 

rationem  secuti  in  textum  recephnus,  Quod  auteni  hoc  modo 
(„sic  cum")  constructio  fit  languida,  non  tanti  momenti  nobis 
videtur  esse,  ut  codicis  melioris  lectionem  hoc  loco  repudiemus. 
Clercquii  „subsidit"  v.  207  refellitur  illis,  quae  de  temporis 
perfecti  usu  a  sermone  vernaculo  recedente  disseruimus  p.  38, 
qua  ratione  defenditur  optimorum  Vossianorum  codicum  „sub- 
sedit."  Eorundem  codicum  lectionem  v.  209  „Erexitque 
iubas  et  vasto  murmur  hiatu"  iam  Trampius  restituit  neque 
Cortium  secutus:  „Erexitque  iubas  vasto  et  grave  murmur 
hiatu"  parvum  mumerum  illorum  locorum  auxit,  ubi  particula 
„et"  invenitur  in  arsi  quarta. 

Saepenumero  autem  poeta  eis  similitudinibus,  quibus  omni 
ex  parte  res  comparandae  accurate  illuminantur,  insuper  alias 
res  addit,  quae  minime  ad  id,  quod  comparatur,  pertinentes 
tantum  imagini  adornandae  inserviunt.  Poetae  ingenium  totum 
in  his  imaginibus  expoliendis  occupatur,  quare  res  comparanda 
ipsa  obscuratur.  Homericarum  comperationum  memoriam 
repetens  non  miraberis  hanc  comparandi  rationem,  cuius 
exempla  apud  Yergilium  quoque  invenies.  Accuratius  vide- 
amus  de  Lucani  hoc  usu.  IV  549  sqq.  milites  classici  ab 
Octavio^  per  dolum  capti,  auctore  Vulteio,  tribimo  militum 
Caesarianorum,  manus  sibi  inferunt. 

„Sic  semine  Cadmi 

Emicuit  Dircaea  cohors  ceciditque  suorum 
Vulneribus  dirum  Thebanis  fratribus  omen. 
Phasidos  et  campis  insomni  dente  creati 
Terrigenae  missa  magicis  e  cantibus  ira, 
Cognato  tantos  implerunt  sanguine  sulcos;" 

Hisce  versibus  comparatio  satis  absoluta  est.  Sed  Lucano 
tota  fabula  obversatur  et  rei  comparandae  oblitus  adicit,  haec 
quae  nihil  acl  mortem  Pompeianorum  mutuam  illustrandam 
conferunt: 

„Ipsaquc  inexpertis  quod  primum  fecerat  herbis 
Expavit  Medea  nefas." 

IX  283  sqq.  classicis  Catone  admonente  cupiditas  pug- 
nandi  revocatur.  Bene  quadrat  ad  hanc  rem  illustrandam 
comparatio  ab  apibus  petita,  quamquam  poeta  nimis  luxuriose 

imaginem  exornat.  Omnes  puppes  haud  aliter  revocavit  ab 
aequore, 

„Quam  simul  effetas  linquunt  examina  ceras, 
Atque  oblita  favi  non  miscent  nexibus  alas, 
Sed  sibi  quaeque  volat  nec  iam  degustat  amarum 
Desidiosa  thymum :  Phrygii  sonus  increpat  aeris. 
Attonitae  posuere  fugam  studiumque  laboris 
Floriferi  repetunt  et  sparsi  mellis  amorem." 
Sola  imagine  inductus  poeta  his  versibus  addit: 
„Gaudet  in  Hyblaeo  securus  gramine  pastor 
Divitias  servasse  casae," 

etsi  infitiari  nequimus  venustate  fiorere  hoc  ornamento  hanc 

imaginem. 

Comparationes  V  435  sqq.  legentium  animos  in  aequora 
alto  torpore  ligata  aclvertunt.  Bene  absolveretur  comparatio 
a  Bosporo  sumpta  his  verbis  (v.  439) 

„Comprimit  unda  deprendit  quascunque  rates." 
Secl  insuper  uberius  eandem  sententiam  poeta  clepingit 
cum  dicit: 

„Nec  pervia  velis 

Aequora  frangit  eques  fluctuque  latente  sonantem 
Orbita  migrantis  scindit  Macotida  Bessi." 
Etsi  Lucanus  his  magna  verborum  ubertate  exornatis 
imaginibus  nonnulla  acldit,   quae  tantum  imaginis  naturae 
debentur,  tamen  hanc  legem  observavit,  ne  quidquam  adiciatur 
imagini,  quod  rei  comparandae  repugnat.  Aliter  res  se  habet 
his  locis:  IV  437  sqq.  subdole-  ac  versute  Octavius  oppor- 
tunissimam  navium  deprehendendarum  occasionem  exspectat: 
„Sic  dum  pavidos  formidine  cervos 
Claudat  odoratae  metuentes  aera  pennae; 
Aut  dum  dispositis  attollat  retia  varis 
Venator  tenet  ora  levis  clamosa  Molossi, 
Spartanos  Cretasque  ligat:  nec  creditur  ulli 
Silva  cani,  nisi  qui  presso  vestigia  rostro 
Colligit  et  praedae  nescit  latrare  repcrta, 
Contentus  tremulo  monstrasse  cubilia  loro." 
Ut  igitur  venator  canes,  ita  Octavius  milites  contiilet. 
Sed  Lucanus  iam  hac  ampMcata  similitucline  indicat,  quae 


3] 


postea  dcmum  accidunt  cum  dicit:  „nec  creditur  nlli  silva 
cani,  nisi  qui  .  .  .  nescit  latrare,"  quod  Octavius  omnino  nulli 
hostes  explorandos  dat. 

IV  724  sqq.  Iubam  Sabburamque  propter  solleytiam,  quam 
in  Curione  incauto  opprimendo  praestiterunt,  Lucanus  coinparat 
cum  ichneumoue,  qui  serpentes  astute  capit,u  hoc  modo: 

„Aspidas  ut  Pharias  cauda  sollertior  hostis 
Ludit  et  iratas  inccrta  provocat  uinbra." 

Respondent  sibi  singula:  hostis  —  Iuba,  Aspicles  — 
€urio  eiusque  milites,  caudae  umbra  —  Subbura.  Sed  ne 
imaginem  incohatam  imperfectam  relinquat,  poeta  adicit: 

„Obliquatque  caput,  vanas  serpentis  in  auras 
Effusae  tuto  comprendit  guttura  morsu 
Letiferam  citra  saniem;" 

latiusquc  prosequitur  dicendo  hanc  imaginem: 

,,Tunc  irrita  pestis 

Exprimitur  faucesque  fluunt  pereunte  veneno." 

Praecipit  igitur  poeta  ea,  quae  postea  demum  proferuntur, 
•cum  Curionis  cladem  hoc  libro  extremo  describit.  v.  726  codex 
Vossianus  B  exhibet  „obliquatque"  ita  ut  coniunctio  inter 
„obliquatu  et  „comprendit,"  desit,  sed  cfr.  similia  VII  372,  IX 
25  et  56  sqq.,  quare  dubito  num  praeferam  lectionem  codicis 
Vossiani  A:  „obliquusque  caput"  idem  fere  significans,  nisi 
quod  obliquus"  actionem  obliquandi  per  longius  tempus  per- 
manentem  significat,  quam  „obliquat."  Accusativum  quem 
vocant  Graecum  saepissime  inveniri  apud  omnes  poetas  con- 
stat;  e  Lucano  affero  contusaque  pectus"  II  335;  e  Silio 
Italico  attulit  huic  similem  locum  (XVI  479)  „pectora  proni" 
Engelhardtus  (pass.  Verba  mit  dem  Akkusativ  und  accusat. 
-Graecus.    Bromberg  1879). 

Pieprehendendus  est  locus  II  601  sqq.  quo  poeta  simili- 
tudini  prolatae  res,  quae  manifesto  rei  comparandae  repug- 
nant,  adicit.  Pompeius  enim  Ptomam  deserit  Brundisiumque 
se  confert. 

„Pulsus  ut  armentis  primo  certamine  taurus 
Silvarum  secreta  petit  vacuosque  per  agros 

Exsul  in  adversis  explorat  cornua  truncis; 
Xec  redit  in  pastus  nisi  cum  cervice  recepta 
Excussi  placuere  tori :  mox  reddita  victor 
Quoslibet  in  saltus  comitantibus  agmina  tauris 
Invito  pastore  trahit." 
Forti  igitur  cum  tauro  comparatur  Pompeius,  quamquam 
nulla  ratione  Caesari  resistere  conatur,  secl  in  desperationem 
adductus  tantum  audito  illum  ad  urbem  appropinquare  Romam 
hostibus  prodit  fuga  salutem  petens.    Tertium  comparatisnis 
est  actio  recedendi ;  ornamenta  autem  illius  venustae  imaginis 
tantum  abest,  ut  Pompeium  ignave  fugientem  depingant,  ut 
contra  fortiter  ac  prudenter  agentem. 

Minime  Clercquio  assentior  proponenti  v.  206:  „comitan- 
tibus  agmine  vaccis"  pro  „comitantibus  agmina  tauris"  quod  in 
optimis  codicibus  Vossianis  legitur,  cum  dicit:  „Quid  enim  illud 
insulsum  ,,comitantibus  agmina  tauris"  lmc  faciat,  videre  nequeo. 
Tacent  interpredes  perinde  ac  si  hic  omnia  plana  et  nihil  difficul- 
tatis  subesset.  Tauri  hi  duo  depugnarunt  pro  amata  iuvenca." 
Sed  quid  impedit  quominus  animo  fingamus  plures  tauros  pugna- 
tes,  qui  devicti  fortiori  tauro  concedunt  principatum?  Praeterae 
„agmineu  sine  ullo  epitheto  magnam  turbam  significans  dubito, 
num  unquam  usurpetur.  Vergilius  (georg.  III  235  ),  quem 
locum  Clercquius  similem  affert,  illud  „agrnine"  non  exhibet 
et  in  reliquis  invenitur  „agmineu  coniunctum  cum  „magno." 

Iam  de  similitudinibus  per  se  solis  disputemus.  Usitatum 
est  apud  poetas  in  comparationibus  pro  genere  exhibere  speciem. 
Etsi  Lucanus  nonnullas  comparationes  a  rerum  genere  petitas 
adhibet  velut  IV  237.  313.  VIII  398,  599.  X  445,  tamen  hunc 
ab  omnibus  poetis  usurpatum  morem  libenter  sequi  videtur. 
Proferamus  singula!  Animalia  adscribuntur  certis  locis,  in 
quibus  praeter  cetera  versantur  velut  canes  Molossi,  Spartani, 
Cretes  (VI  437),  elephas  Libycus  (VI  208),  ursa  Panuonis 
(VI  220)  grues  Strymona  relinquunt,  Nilum  petunt  (V  711), 
equus  Eleus  (I  291),  tigres  in  nemore  Hyrcano  (I  528),  leo 
Libycus  (I  207),  aspis  Pharia  (IV  724),  apes  Hyblaeae  (IX  291). 
Saepius  commemorantur  singuli  venti  velut  auster,  eurus,  notus 
(II  454),  auster  (IX  781),  boreas  (V  217.  IX  479)  eisque 
adiungit  poeta  certas  regiones,  ut  boreas  Thracius  Ossae 

incumbcns  (I  389),  auster  in  Syrtibus  Libycis  tians  (I  498); 
vel  certos  deos  et  homines  agcntes  inducit  Lucanus  velut  vates 
Cumana  „Euboico  recessuu  (V  183),  terrigenae  Thebani  et 
Colchici  (IV  549),  Edonis  de  Pindi  verdice  decurrens  (I  674), 
Venetus  in  Pado,  Britannus  in  Oceano  navigantes  (IV  134), 
Maurus  (I  210),  Libys  (VI  221),  Bessus  (V  441);  memoratu 
digna  videlur  mihi  comparatio  I  34  sqq.,  ubi  notionem  generalem 
deorum  sequitur  certus  deus  (Jupiter),  cui  similem  locum  e 
Statii  Achilleide  affert  Krausius  (p.  25  1.  a.) 

Saepius  plures  comparationes  ad  unam  eandemque  rem 
illustrandam  coacervantur.  [Quae  Bussenius  de  hoc  usu  apud 
Homerum  disseruit,  ea  diligenter  iam  Schellertus  (1.  a.  p.  7 
usque*  ad  9)  examinavit.]  Recte  Bussenius  putat  hoc  non  solum 
fieri,  ut  res  quaedam  gravior  explicetur,  sed  etiam  ut  singulae 
imagines  varias  facti  vel  rei  vel  personae  partes  significent. 
Quod  poetae  Alexandrini  nisi  ut  doctrinam  ostentarent  nulla 
probabili  ratione  adhibita  plures  comparationes  coniunxerunt, 
mirum  non  est.  Nec  Vergilius  plane  hoc  crimine  absolvi  potest. 
Removendi  sunt  e  Pharsaliae  locis  a  Bussenio  p.  5  enumeratis 
IV  437  et  VI  286,  quod  his  locis  una  comparatio  invenitur. 
Sed  aliquanto  saepius,  quam  Bussenius  opinatur  plures  com- 
parationes  nihil  aliud  spectantes  nisi  rhetoricum  orationis 
nitorem  coacervantur  velut  I  229.  574.  II  162.  541.  665.  III 
284.*)  IV  134.  821.  V  435.  VI  90.  VII  567.  777.  IX  781.  797. 
X  458.  474  quibus  comparationibus  eadem  genera  materiam 
praebuerunt.   Sed  V  405  fulmen  cum  tigride  et  X  445  feram 

*)  Clercquius  errat  cum  dicit :  „regna  Memonia  nihil  aliud  notare 
possunt,  quam  Aethiopiam,  ubi  regn^vit  Memnon."  Fama  de  Memnone 
tradita  non  sibi  constat.  Et  Aegyptius  fuisse  et  Susa  condidisse 
^  Memnon  dicitur.  cfr.  Stephanum  Byzantium  sub  Zouaa ,  -6Xtg  imarj/j.og 
Tlepotxf),  Mefivovog  XTtff/ia.  xixArjzat  dk  a-nb  rwu  xptvw»,  a  -oXXa  iv  rfj 
ytt>l>fi  -£<f  uxzt  Ixetvrj ,  oouoov  zz  aurb  xakouotv  ot  fiapfiapot.  ot  -o/.trat 
-ouotot,  onq  xat  Ataatoug  (prtai  xex/lrjtr&at,  d~b  ktaato.q  zfjq  [j.rlT(>bq  Mep.vovog. 
Minime  igitur  „Cyrus  et  Memnonia  regna  se  mutuo  evertunt."  Bentleii 
sententiae  „Cyrus  —  descendit,  Perses  de  eodem  dictum"  repugnat  illud 
„et"  v.  285.  „Perses"  interpretamur  „Xerxes" ;  neque  enim  singularis 
numerus  verbi  „descendit"  impedit,  quominus  referatur  ad  duo  nomina 
propria,  quam  constructionem  verborum  iam  Cicero  adhihet,  (cfr.  Drager 
histor.  Syntax  der  Latein.  Sprache  §  103).  Cicero  de  orat.  2,  12.  3, 
18.  Brutus  8,  30.  11,  42. 

cum  Vulcano  coniunxit  Lucanus,  quem  usum  animalia  et  in- 
anima  vel  diversa  animantia  in  comparationibus  coniungendi 
eunclem  invenies  apud  Vergilium  (Aen.  II  304.  VI  309.  XI 
67.  XII  521)  et  Valerium  Flaccum  ceterosque.  Etsi  saepius 
singulae  comparationes  unius  rei  vel  actionis  partes  ita,  ut 
progressus  quidam  cognoscatur,  illustrant  (1  100.  151.  208.  II 
21.  454.  601.  IV  237.  285.  549.  724.  V  711.  VI  271.  IX 
283),  tamen,  quas  comparationes  Lucanus  coacervavit  omnes 
eundem  rei  comparandae  cardinem  repraesentant. 

Quod  Krausius  (p.  32  1.  a)  putat  omnes  poetas  „in  com- 
parationibus  ea,  quae  homines  sentiunt  vel  agunt  rebus  tum 
animantibus  tum  inanimis  tribuere,"  Lucanum  neglexit,  qui 
hanc  rationem  in  animantibus  describendis  non  sequitur;  de 
rebus  inanimis  cfr.  I  260  rura  silent,  I  155  nulla  exire 
vetante  materia,  VII  92  antra  anhelant,  II  162  Thracia  vidit, 
VI  166  classica  succendunt  furorem,  IX  479  spoliaverat 
auster,  I  76  tellus  nolet  extendere,  III  119  auri  nescit  amor 
timere,  X  477  orbis  ausus  est  tantum  scelerum. 

Caput  II. 

Transeamus  nunc  ad  alteram  partem  disputationis  ac- 
curatiusque  quacramus  de  comparationum  forma  grammatica. 
Ac  primum  quidem  qua  ratione  annexae  sint,  deinde  de  tem- 
poribus  modisque  disseramus.  Copiose  de  comparationes 
adiungendi  usu  apud  poetas  Latinos  dixit  J.  Walser  (Zeit- 
schrift  fiir  die  osterreichischen  Gymnasien  1878  p.  595  —  607: 
Uber  die  Einfiihrung  der  Gleichnisse  bei  denEpikern);  quare 
dubito  novine  quidquam  afferam.  Sed  operae  prctium  videtur 
hunc  Lucani  usum  accuratius  perquirere,  ut  cognoscamus,  num 
in  hac  re  Lucanus  differat  a  ceteris  epicis  Latinis  necne. 
Quam  quaestionem  instituentes  Bussenii  sequemur  rationem, 
qui  p.  17  sq.  Valerii  Flacci  usum  cum  Vergiliano  comparavit 
ita,  ut  singulis  Valerii  Flacci  apponeret  Vergilii  locos.  Simili 
modo  afferamus  indicem  formarum,  quas  Lucanus  adhibuit. 
Annectuntur  comparationes 
I.  pronominibus  et  demonstrativo :  talis  (VI  90.)  et  relativo: 

qualis  I  136.  543.  574.  III  512. 

II.  adiectivis:  par  III  380.  IX  893.  non  tantum  II  162.  haud 
alios  VII  777;  quantus  IV  767.  imitata  I  552,  aequa- 
turus  IV  680.  vel  adiectivorum  gradu  comparativo:  non 
altius  IX  460,  non  ocius  IX  781,  ocior  I  229.  V  405, 
mitior  I  446  VIII  599,  felicior  I  326.  II  583 ,  peior  III 
186,  dulcior  V  739,  pigrius  V  435,  pollentior  VI  685 
vel  superlativo:  simillima  II  501. 

III.  numerali  nomine:  non  tot  III  284. 

IV.  substantivo:  instar  X  111.  I  199,  more  IX  632,  ritu  IV 
313,  VIII  398. 

V.  verbis:  imitantur  I  430,  aequaret  I  641. 

VI.  adverbiis:  sic  II  21.  IV  134.  437.  V  436.  711.  VI  208. 
272.  IX  182.  477.  X  445.  464.  non  sic  VI  648.  VIII 
199.  IX  798.  ut  II  454.  665.  715.  IV  285.  724.  VII 
125.  X  216.  veluti  IV  708.  V  443.  VI  65.  VII  568. 
qualiter  I  151.  non  tam  IV  297.  IX  819,  usque  adeo 
III  118,  haud  aliter  VI  220.  ceu  II  297.  V  99.  vel  ad- 
verbiis  cum  coniunctionibus  coniunctis:  ut  cum  I  118.  II 
547.  IV  489,  sic  cum  I  205,  sic  ubi  IV  237sic  dum  IV  437. 
Plerumque  sequitur  comparatio  id,   quod  comparatur, 

quam  rationem  et  Vergilius  et  Valerius  Flaccus  observant, 

sed  paucis  locis  antecedit  comparatio  rei  comparandae  I  199. 

II  501.  IV  313.  680.  767.  VIII.  398.  IX  632. 

Saepius  et  comparatio  et  id,  quod  comparatur  variis 

nominibus  vel  particulis  comparativis  instruuntur: 
I.  et  protasis  et  apodosis  pronominibus:  qualis  —  talis  I 
674  (quo  loco  antecedit  comparatio  comparato.) 

II.  et  protasis  et  apodosis  adiectivis:  tantum  quantum  I  292. 
III  41.  165.  X  477.  tantus  —  quantus  I  388.  (sequitur 
comparatio);  quantum  —  tantum  IX  461,  quanto  — 
tantum  I  578  (antecedit  comparatio). 

III.  protasis  adiectivo,  apodosis  pronomine:  tantum  —  quocl 
III  538  (sequitur  comparatio). 

IV.  protasis  adiectivo,  apodosis  adverbio:  non  alio  (motu)  — 
quam  X  501  (sequitur  comparatio);  talis  • —  sic  V  183. 
(antecedit  comparatio  rei  comparandae). 

V.  protasis  comparativo  adiectivi  gradu,  apodosis  adverbio: 
nec  magis  —  quam  II  541.  VI  263,  non  segnior  — 

quam  VI  181,  maior  —  quam  si  IX  215;  pluribus  (notis) 
—  quam  IX  713,  nec  plus  —  quam  IX  1,44  (sequitur 
comparatio). 

VI.  et  protasis  et  apodosis  adverbiis:  tam  —  quam  VIII  872. 
non  secus  —  quam  I  303.  (comparatio  sequitur);  ut  — 
sic  III.  362.  482.  549.  V  217.  VIII  488.  utque  —  sic 
I  327.  IX  808.  non  sic  —  ut  VI  293  (comparatio  ante- 
cedit  comparato). 

Saepius  igitur  si  comparatio  sequ.itur  rem  comparandam, 
inveniuntur  verba'  comparativa  et  in  protasi  et  in  apodosi 
apud  Lucanum,  cui  contrariam  rationem  adhibent  et  Vergilius 
et  Valerius  Flaccus. 

Interdum  poeta  post  comparationem  absolutam  iterum 
rem  comparatam  commemorat  velut  1  257:  — ,  quantum  .  ., 
tanta.  X  59:  -,  quantum,  tantum,  II  670:  — ,  tales  .  .  ., 
sic;  I  99:  — ,  qualiter  ...  sic;  IV  548:  — ,  sic  .  .  .,  sic;  IX 
901:  — ,  utque  .  .  .,  sic;  II  598:  — ,  ut .  .  .,  sic.  Res  com- 
paranda,  quam  poeta  repetivit,  particula  comparativa  caret:  II 
296:  — ,  ceu  ...,-;  V  335:  -,  veluti ....  —  IX  283  in- 
veniuntur  tres  particulae  et  in  eo,  quod  comparatur  et  in 
comparatione  et  in  sententia  ea,  quae  rem  comparatam  re- 
petit:  haud  aliter  —  quam  —  sic. 

Ab  Homeri  usu  (cfr.  Velsen  de  comparationibus  Homeri, 
Berolini  1849.  p.  26)  Lucanus,  Vergilium  secutus  recedit  ita, 
ut  semper  id  enuntiatum,  quo  rem  comparatam  in  memoriam 
revocat ,  proferat  aliis  verbis ,  ac  rem  comparandam  autea 
describit  velut  IX  901:  „Letifica  dubios  explorant  aspide 
partus quam  rem  illustrat  poeta  comparatione  et  v.  906 
sententiam,  quae  inest  in  versu  901,  repetit  hoc  modo:  „Sic 
pignora  gentis  Psyllus  habet,  si  quis  tactos  non  horruit 
angues." 

Comparatio  ab  eo,  quod  comparatur,  includiturIII469.  V707. 

VII 144  poetapraeter  adverbium  (non  aliter  comparationem 
quae  sequitur,  indicat  hoc  enuntiato: 

„Si  liceat  superis  hominum  conferre  labores."  cfr.  Vergilii 
georg.  IV  176.  ecl.  I  23. 

Nulla  omnino  particula  Lucanus  utitur  in  comparationibus' 
VI  406  et  IX  826,  quibus  locis  vis  comparandi  tantum  e 

sententiarum  interpretatione  patefit.  Nonnunquam  poeta  com- 
parationem  rei  comparandae  figura  inductionis  usus  opponit 
velut  I  514 : 

„Cum  pressus  ab  hoste 
Clauditur  externis  miles  Eomanus  in  oris 
Elfugit  exiguo  nocturna  pericula  vallo: 
Et  subitus  rapti  munimine  cespitis  agger 
Praebet  securos  intra  tentoria  somnos : 
Tu  tantum  audito  bellorum  murmure,  Roma, 
Desereris;" 

et  IV  821,  VII  134.  VIII  269.  800.  X  70,  quibuscum  cfr. 
Vergil.  ecl.  II  63.  III  81.  VII  61. 

Complures  comparationes  vario  moclo  Lucanus  inter  se 
coniunxit,  etsi  saepius  hoc  facere  omisit,  velut  III  65  sqq.  V 
98  sqq.  435  sqq.  IX  826.  X  458  nulla  omnino  exstat  con- 
iunctio.  Coniunctionibus  usus  est  Lucanus  et  copulativis  velut 
I  229.  II  541  sqq.  V  504  sqq.  III  285  sq.  VI  92.  VIII  800, 
IX  782.  et  disiunctivis  velut  II  667.  VI  66.  VII  569; 
saepius  his  coniunctionibus  adicit  poeta  particulas  com- 
parativas  velut  I  575  sq.  III  364.  IV  134  sqq.  VII  779.  IX 
461.  799. 

Lucanum  autem  plures  comparationes  ad  unam  rem 
illustrandam  coacervatas  non  certo  consilio  ordinasse  demon- 
stratur  eo,  quod  III  362  sqq.  priorem  comparationem  gra- 
viorem  profert  IX  460.  sqq.  autem  posteriorem,  et  quod  I 
574  sqq.  extremam,  primam  II  541  sqq.  pluribus  verbis 
ornat;  ceteris  locis  ordo  certus  non  perspicitur.  Apud  Ver- 
gilium  semper  comparatio  gravior  sequitur  alias  breviores. 

His  sub  uno  cpnspectu  positis  formis,  quae  inserviunt 
comparationibus  annectendis  et  coniungendis,  elucet  Lucanum 
in  universum  Vergilii  morem  sequi.  Pauca  acliciamus.  Adver- 
bium  comparativuni  „ceu,"  quod  saepissime  Vergilus  aclhibet, 
Lucanus  bis  usurpat.  Recte  iam  Bussenius  (1.  a.  p.  19)  ob- 
servavit  Vergilii  usum,  qui  „quam"  particulam  cum  adverbia 
aliquo  vel  adiectivo  coniuugat,  neque  Lucanum  neque  Valerium 
Flaccum  recepisse;  sed  in  turpem  errorem  inciclit,  cum  putat 
inesse  in  versibus  IV  130  sqq.  comparationem  „prima  navi- 
gationis  initia"  describentem,  perductus  studio  adverbium  com- 

parativum  „utu  cum  copula  „que"  coniunctum  investigandi; 
Lucanus  enim  hoc  loco  certum  tempus  („sobald  als")  significat. 
Quater  „utque,"  quam  formam  Vergilius  bis  usurpat  (Aem 
X  454.  XI  751),  invenitur  apud  Lucanum  (I  327.  III  364. 
IX  808.  902),  nunquam  apud  Yalerium  Flaccum.  Deinde 
locis  aBussenio  allattis,  quibusLucanus  adverbia  a  pronominibus 
derivata  exhibet,  adiciamus  VI  220.  Sed  pronominis  relativi 
„qualis"  formas  iam  apucl  Lucanum  in  enuntiati  constructionem 
innecti,  quemusumBusseniusValerioFlacco  soli  vindicare  studet, 
probatur  his  locis  I  136.  498.  543.  574.  576.  674.  III  470. 

Iam  videamus  quid  sit  de  temporibus  modisque  statuen- 
dum.  Sine  dubio  exspectandum  est.poetam  naturae  et  argu- 
mento  comparationum  tempora  et  modos  accommodare.  Quare 
breviter  attingamus  hanc  Lucani  rationem,  quam  eandem  in- 
venies  apud  Valerium  Flaccum  et  Vergilium.  Maximam  igitur 
in  partem  a  poeta  praesentis  indicativum  exhiberi  nemini 
mirum  est,  quod  plerumque  comparandi  causa  ea  afferuntur, 
quae  semper  fiunt  vel  fieri  solent.  Tempus  perfectum  imprimis 
rebus  mythologicis  vel  historicis  narrandis  inservire  consentaneum 
est.  Deinde  si  res  quemadmodum  ab  initio  gesta  sit  expo- 
nitur,  his  in  imaginibus  tempora  perfecta  cum  praesentibus 
mixta  exstare  elucet  velut  IX  902.  Ut  iam  supra  commemo- 
ravimus  Lucanus  morem  omnium  poetarum  usitatissimum  secutus 
saepius  in  comparationibus  utitur  perfecto,  cuius  loco  sermoni 
vernaculo  placet  tempus  praesens  cfr.  Kuhner  gram.  Lat.  II 
p.  100,  9.:  Wahrend  unsere  Sprache  solche  Satze  als  all- 
gemeine  durch  das  Praesens  ausdriickt,  fafst  der  Romer  in 
objektiver  Sinnlichkeit  den  einzelnen  konkreten  Fall  auf,  in 
dem  sich  jene  allgemeinen  Gedanken  und  Erscheinungen  be- 
thatigen  und  versinnlicht  auf  diese  Weise  den  Begriff  des 
Allgemeinen;  velut  Pharsaliae  I  151.  205.  327.  Sine  ulla 
offensione  IX  477  sqq.  perfectum,  praesens,  plusquamperfectum 
(quod  tempus  Vergilius  omnino  non  adhibet,  apud  Valerium 
in  enuntiatione  comparationis  primaria  exstat  I  406)  in- 
veniuntur,  neque  minus  tempora  futura  velut  I  72  sqq. 
et  31  sq.: 

„Non  tu  Pyrrhe  ferox  nec  tantis  cladibus  auctor 
Poenus  erit,u  scl.  si  poeta  Romanorum  clades  carmine  per- 

secutus  comparaverit  cum  illis.  Similiter  IX  782  „cera  sequetur," 
scl.  cum  soli  admoveris  et  „nix  resoluta  cadet,"  scl.  cum  auster 
flaverit:  Exstat  apud  Vergilium  tempus  futurum  Aen.  XII  206. 
451.  ecl.  VIII  27.  X  54;  non  legitur  apud  Valerium  Flaccum. 

Rarius  Lucanus  coniunctivo  utitur;  sed  quod  hic  poeta 
comparationes  ab  eis  rebus,  quae  esse  vel  fieri  tantum  cogi- 
tantur,  petit  saepius  quam  Vergilius  et  Valerius  Flaccus,  quid 
mirum,  quod  saepius  quam  illi  hunc  modum  usurpat?  Con- 
iunctivus  praesentis  potentialis  qui  vocatur  invenitur  VII  134. 
X  70.,  perfecti  IV  298;  coniunctivus  imperfecti  irrealis  X  447, 
qui  modus  saepius  locum  tenet  in  eis  sententiis,  quae  vel 
pronomine  relativo  vel  coniunctione  „si"  insertae  comparationem 
continent  velut  I  639.  II  416.  III  539.  IX  215. 

Sententias  secundarias,  quae  in  comparationibus  fusius 
explicatis  saepissime  subiungunter  sententiis  primariis,  Lucanus 
usitatam  rationem  secutus  ita  formavit,  ut  his  locis  nihil 
Lucano  proprium  vel  singulare  inveniatur.  Tantum  constructio 
sententiarum  condicionibus  restrictarum  quam  accuratius  inspi- 
ciamus  digna  videtur.  Invenitur  enim  indicativus  in  sententiis 
et  primaria  et  secundaria,  coniunctione  si  subiuncta:  IV  288. 
VI  275;  in  utraque  igitur  sententia  res  certa  a  poeta  expli- 
catur  certo  modo.  Deinde  invenitur  coniunctivus  in  sententiis 
et  primaria  et  coniunctione  si  subiuncta  velut  II  665,  V  336: 
in  utraque  igitur  sententia  aliqua  res  a  poeta  esse  tantum 
cogitatur.  Saepius  autem  mutantur  modi  ita,  ut,  quamquam 
a  poeta  ea  sententia,  quae  condicionem  alicui  rei  adicit,  modo 
cogitatur,  tamen  sententia  primaria  proferatur  certa  velut  I  102 
(frangetur  si  recedat),  210.  II  496.  III  362.  Certa  lex  his 
locis  constituitur  nulla,  sed  poeta  arbitrium  secutus  libere  variat 
has  constructiones.  Ubicunque  igitur  codicum  lectiones  fluc- 
tuant,  caveamus,  ne  acumen  in  quaestionibus  spinosis  ex- 
erceamus  vanum.  Immo  eilectioni,  quamoptimi  exhibent  codices, 
fides  habenda  est.  Quare  non  est,  cur  VI  77  „descendat," 
quod  in  codicibus  Vossianis  primo  et  secundo  et  in  Monte- 
pessulano  secundum  Steinhartum  (Symb.  phil.  Bonn.  p.  299) 
scriptum  est,  mutemus  in  modum  indicativum  „descendit^ 
quod  falso  legitur  in  nonnullis  editionibus.  Item  II 457  lectionem 
cudicis  Vossiani  B  „immittit"  servandam  esse  puto. 

Caput  III. 

Restat,  ut  accuratius  perscrutemur,  num  Lucanus  in  ad- 
hibendis  his  carminis  ornamentis  certos  prioris  aetatis  poetas 
secutus  sit.  Qua  in  quaestione  caveamus  ne  in  errorem  a 
Baehrensio  iure  notatum  incidamus.  Dicit  enim  Baehrensius 
(in  praefatione  ed.  Valerii  Flacci  p.  V):  „Sunt  autem  de  nulla 
fere  re  quae  ad  antiquos  pertinet  scriptores  tam  variae  tam- 
que  falsae  plerumque  opiniones  latae  quam]  de  imitationis 
studio  apud  poetas  Latinos  obvio.  Nam  si  hodie  quidam 
apud  duos  diversi  temporis  poetas  versus  ex  aliqua  parte  si- 
miles  inveniunt,  ilico  auctorem  aetate  posteriorem  exscripsisse 
priorem  clamant:'  Discernit  Baehrensius  similitudines  for- 
tuitas,  quarum  causas  invenit  memoriam,  consuetudinem, 
linguae  Romanae  penuriam,  et  eas  „imitationes  seu  potius 
aemulationes.  quas  imitandi  bene  conscii  aclmiserunt  poetae" 
Subtili  igitur  opus  est  iudicio  ac  ratione  hanc  quaestionem 
instituentibus.  Tantum  autem  abest,  ut  poetam  si  nonnullas 
comparationes  aliunde  eum  mutuatum  esse  patet,  vituperemus, 
ut  assentiamur  Macrobio  sic  disputanti  (Saturn.  VI.  1) :  „Etsi 
vereor  ne,  dum  ostenclere  cupio  quantum  Vergilius  noster  ex 
antiquorum  lectione  profecerit  et  quos  ex  omnibus  flores  vel 
quae  in  carminis  sui  decorem  ex  diversis  ornamenta  libaverit, 
occasionem  reprehendendi  vel  impjeritis  vel  malignis  ministrem 
exprobrantibus  tanto  viro  alieni  usurpationem,  nec  consideran- 
tibus  hunc  esse  fructum  legendi  aemulari  ea,  quae  in  aliis 
probes  et  quae  maxime  inter  aliorum  dicta  mireris  in  ali- 
quem  usum  tuum  opportuna  derivatione  convertere,  quod  et 
nostri  tam  inter  se  quam  a  Graecis  et  Graecorum  excellentes 
inter  se  saepe  fecerunt.  .  .  5)  quod  si  haec  societas  et  rerum 
communio  poetis  scriptoril'Usque  omnibus  inter  se  exercenda 
concessa  est,  quis  fraudi  Vergilio  vortat,  si  acl  excolendum  se 
quaedam  ab  antiquioribus  mutuatus  sit?"  Quin  scriptores 
diligentiori  litterarum  cognitioni  studuerint  acriter,  dubium 
non  est.  Sed  quo  quisque  magis  mira  ingenii  ubertate  floruit, 
eo  longius  ab  exemplo  ad  imitandum  proposito  recedens  suam 
viam  ingreditur  praecipue  in  his  rebus,  quae  carmini  ornando 
inserviunt,    Huc  accedit,  quod  poetae  simodo  priores  certo 

quodam  raodo  imitantur,  tamen  lias  figuras,  quas  ab  aliis 
mutuantur,  rationi  suorum  tcmporum  adaptant  omnique  in 
genere  dicendi  suae  aetatis  morem  sequuntur.  Quam  igitur 
difficile  sit  diiudicare  quibus  locis  posteriores  industria  et 
consilio  priores  imitentur,  apparet.  Sed  Lucanum  saepius  ex 
Homeri  Vergiliique  carminibus  similitudinum  argumenta  de- 
prompsisse,  quin  etiam  in  singulis  rebus  explicandis  horum 
poetarum  auctoritati  paruisse  c  locis  sequentibus  colligitur. 
Nonnulla  W.  Ribbeckium,  qui  huic  quaestioni  operam  dedit, 
effugerunt. 

Ac  primum  afferamus  comparationen,  quae  et  idem  argu- 
mentum  et  idem  comparationis  tertium  ac  Vergilii  locus  prae- 
bet;  quin  etiam  ex  singulis  versibus  elucet  Lucano  Vergilii 
imaginem  ante  oculos  fuisse  ut  taceam  singula  verba  occurrere 
apud  utrumque.  II  601  sqq. 

„Pulsus  ut  armentis  primo  certamine  taurus 
Silvarum  secreta  petit  vacuosque  per  agros 
Exsul  in  adversis  explorat  cornua  truncis; 
Nec  redit  in  pastus  nisi  cum  cervice  recepta 
Excussi  placuerc  tori;  mox  reddita  victor 
Quoslibet  in  saltus  comitantibus  agmina  tauris 
Invito  pastore  trahit" 
quibuscum  cfr.  Apolonii  Rhodii  B  88: 
„rjvxE  ravQcp 

cpOQfiadog  <x[i(pi  fioog  xsxorr]6r£  drjQLaaC&ov" 
Lucanus  non  multum  abest  a  Vergilii  Aen.  XII  103  sqq. : 
„Mugitus  veluti  cum  prima  in  proelia  taurus 
Terrincos  cict  atque  irasci  in  cornua  temptat, 
Arboris  obnixus  trunco  ventosque  lacessit 
Ictibus  aut  sparsa  ad  pugnam  proludit  arena," 
vel  paulo  infra  v.  715  sqq.: 

„Ac  velut  ingenti  Sila  summove  Taburno 

Cum  duo  conversis  inimica  in  proelia  tauri 

Frontibus  incurrunt  (pavidi  cessere  magistri, 

Stat  pecus  omne  metu  mutum  mussantque  iuvencae, 

Quis  memori  imperitet,  quem  tota  armenta  sequantur, 

Illi  inter  sese  multa  vi  vulnera  miscent 

Cornuaque  obnixi  infiguut  et  sanguine  largo 

Colla  armosque  lavant:  gemitu  nemus  omne  remugit." 

Lineamenta  autem  huius  imaginis  Lucanus  duxisse  e 
descriptione  taurornm  pugnantium  videtur  (georg.  III  220  sqq.) : 
„Illi  alternantes  multa  vi  proelia  miscent 
Vulneribus  crebris,  lavit  ater  corpora  sanguis, 
Yersaque  in  obnixos  urgentur  cornua  vasto 
Cum  gemitu  reboant  silvaeque  et  longus  Olympus. 
Nec  mos  bellantis  una  stabulare,  sed  alter 
Victus  abit  longeque  ignotis  exsulat  oris. 
Multa  gemens  ignominiam  plagasque  superbi 
Victoris,  tum  quos  amisit  inultus  amores, 
Et  stabula  adspectaus  regnis  excessit  avitis : 
Ergo  omni  cura  viris  exercet  et  inter 
Dura  iacet  pernox  instrato  saxa  cubili 
Frondibus  hirsutis  et  carice  pastus  acuta, 
Et  temptat  sese  atque  irasci  in  cornua  discit 
Arboris  obnixus  trunco  ventosque  lacessit 
Ictibus  et  sparsa  ad  pugnam  proludit  arena. 
Post  ubi  collectum  robur  viresque  refectae, 
Signa  movet  praecepsque  oblitum  fertur  in  hostem." 

Cum  Lucani  III  470  sqq.: 

„Qualis  rupes,  quam  vertfce  montis 
Abscidit  impulsu  ventorum  adiuta  vetustas, 
Frangit  cuncta  ruens" 

conferas  Homeri  N  137  sqq: 

„oXootTpoyog  wg  d-d  nirpr^g, 
ovts  xard  OTetpdvrjg  Tzarapdg  yetp.dpoog  w<rrj, 
prt$ag  dcr-eTw  fififipu)  dyatdeog  eyp.a.Ta  -STpr^g. 
u(J>t  (TdvaftpuKTxw»  -STSTat,  xtu-ssi  Ss  tfuizauTOu 
ulrj.  6  d^doyaXswg  S/set  sp-edov,  etog  txrjTat 
tooizeoov,  T('ne  ffouTt  xulbderat  iooup.svog  7zep\" 

quibus  respondet  Vergilius  (Aen.  XII  684  sqq.): 

„Ac  veluti  montis  saxum  de  vertice  praeceps 
Cum  ruit  avolsum  vento,  seu  turbidus  imber 
Proluit  aut  annis  solvit  sublapsa  vetustas: 
Fertur  in  abruptum  magno  mons  improbus  actu 

Exsultatque  solo,  silvas  armenta  virosque. 
Involvens  secum." 

Comparationis  igitur  materiam  apud  Homerum,  Vergilium 
Lucanum  eandem  vides  et  idem  tertium  comparationis.  Quae- 
rentibus  nobis  utrum  Lucanus  secutus  sit,  in  hac  imagine 
Vergilium  imitatus  videtur  esse.  Nam  Homerus  torrentem  et 
imbrem  saxum  praecipitantes  inducit;  Vergilius  adiecit  imbri 
ventum  et  vetustatem,  quae  sola  Lucanus  recepit.  Neque 
vero  omnibus  locis,  quibus  eadem  comparationum  argumenta 
inveniuntur  et  apud  Homerum  et  apud  Vergilium  et  apud 
Lucanum,  hunc  Vergilii  imaginem  sibi  ad  imitandam  pro- 
posuisse  elucet  e  Lucani  versibus  I  205  sqq. : 

„Sic  cum  squalentibus  arvis 
Aestiferae  Libyes  viso  leo  comminus  hoste 
Subsedit  dubius,  totam  dum  colligit  iram; 
Mox  ubi  se  saevae  stimulavit  verbere  caudae 
Erexitque  iubas  et  vasto  murmur  hiatu 
Infremuit;  tum  torta  levis  si  lancea  Mauri 
Haereat  aut  latum  subeant  venabula  pectus 
Per  ferrum  tanti  securus  vulneris  exit" 

et  versibus  Homeri  Y  164  sqq.: 

„Aiwv  <bg 

acvrr^g,  ovre  xac  dvdpsg  d-!zoxrdpsvac  /xe/j.daacv 
dypo/JLEVOt,  ~dg  dfpj.og.  6  dk  -pcbrov  /j.kv  drc^tov 
UpXETat,  d).A  ore  xiv  rcg  apyi&ocuv  dc^rjtbv 
doupc  fidkrj,  id/Xr/  re  yavujv  Ttspc  rd<ppbg  ddovrag 
ycyverac,  iv  di  ri  oc  xpadcr/  arivsc  aXxc/xov  rjrop, 
ou/ifj  dk  nkeupdz  rs  xal  layca  d/xcporipuj&zv 
/j.aarUrac,  kk  d 'aurbv  i-orpuvsc  /xayiaaafka, 
yXauxtotov  tfl&bg  <pipzrac  /xivsc,  rjv  rcva  Tii<pvrj 
dvdpwv,  9j  aurbg  <p$Urac  izpwrtp  iv  dtitAqi." 

Ex  magna  copia  comparationum,  quas  Vergilius  a  leonibus 
sumpsit,  eundem  comparandi  cardinem,  quem  Lucanus  praebet 
nulla.  Proxime  accedit  Lucanus  ad  Vergilii  exemplum  Aen. 
XII  4  sqq.: 

„Poenorum  qualis  m  arvis 

Saucius  ille  gravi  venantum  volnere  pectus 

Tum  demum  movet  arma  leo  gaudetque  comantis 

Excutiens  cervice  toros  fixumque  latronis 
Impavidus  frangit  telum  et  fremit  ore  cruento." 

Omnes  tres  poetae  leonem  hostes  adgredientem  flngunt. 
Lineas  autem  huius  imaginis  Lucano,  qui  Vergilii  nullam  habet 
rationem,  dedit  Homerus,  a  quo  differt  Lucanus  eo,  quod  certa 
loca  certosque  hostes  inducit  et  quod  Homeri  duos  extremos 
versus  pluribus  verbis  explicat.  Accurate  autem  respondent 
praeter  singulas  comparationum  partes  verba  ^lalrf'  et  „sub- 
sedit,"  „ovQy  dl  TcXavQag  rs  %al  loyla  d^KporsQco^sv  {ia6n'srai" 
et  „se  saevae  stimulavit  verbere  caudae." 

Quamquam  Vergilius  Aen.  X  707  sqq. : 

,,Ac  velut  ille  canum  morsu  de  montibus  altis 
Actus  aper  multos  Vesulus  quem  pinifer  annos 
Defendit  multosve  palus  Laurentia  silva 
Pastus  harundinea,  postquam  inter  retia  ventum  est, 
Substitit  infremuitque  ferox  et  inhorruit  armos, 
Nec  cuiquam  irasci  propiusque  accedere  virtus, 
Sed  iaculis  tutisque  procul  clamoribus  instant; 
Ille  autem  impavidus  partis  cunctatur  in  omnis, 
715  Dentibus  infrendens  et  tergo  decutit  hastas:" 

aprum  inducit,  tamen  Lucanus  hanc  Vergilii  imaginem  re- 
spexisse  videtur  VI  208  sqq.: 

,,Sic  Lybicus  densis  elephas  oppressus  ab  armis 

Omne  repercussum  squalenti  missile  tergo 

210  Frangit  et  haerentes  mota  cute  discutit  hastas. 

Viscera  tuta  latent  penitus,  citraque  cruorem 

Confixae  stant  tela  ferae:  tot  facta  sagittis 

Tot  iaculis  unam  non  explent  vulnera  mortem." 

Tertium  igitur  comparationis  idem  est  in  utroque  loco, 
etsi  Vergilius  magis  quam  Lucanus  exornavit  imaginis  cardinem. 
Idem  fere  exitus  versuum  Vergilii  715  ac  Lucani  210  nemi- 
nem  fugit. 

Praeterea  Lucanus  profert  complures  similitudines  eanclem 
materiam  exhibentes,  qua  vel  Homerus  vel  Vergilius  usi  sunt. 
Minime  autem  cognoscitur  Lucanum  in  his  comparationibus 
condendis  illos  imitatum  esse;  velut  Lucani  VII  777  sqq.: 

,,Haud  alios  nondufn  Scythica  purgatus  in  ara 
Eumenidum  vidit  vultus  Pelopeus  Orestes; 
Nec  magis  attonitos  animi  sensere  tumultus, 
Cum  fureret  Pentheus  aut  cum  desisset  Agaue" 

spectare  videntur  ad  Vergilii  Aen.  IV  469  sqq.: 

,,Eumenidum  veluti  demens  vidit  agmina  Pentheus 
Et  solem  geminum  et  duplicis  se  ostendere  Thebas  1 
Aut  Agamemnonius  scaenis  agitatus  Orestes 
Armatam  facibus  matrem  et  serpentibus  atris 
Cum  fugit  ultricesque  sedent  in  limine  Dirae." 
Habes  igitur  in  utriusque  versibus  Orestem  et  Pentheum 

furentes,  quibus  Lucanus  Agauen  adicit;  sed'has  fabulas  notissi- 

mas  alius  aliter  deseripsit. 

Item  num  Lucanus  VI  181  sqq.: 
,,Non  segnior  extulit  illum 
Saltus  et  in  medias  iecit  super  arma  catervas 
Quam  per  summa  rapit  celerem  venabula  pardum" 

sequatur  Vergilium  (Aen.  IX  551  sqq.): 

„Ut  fera,  quae  densa  venantum  saepta  corona 
Contra  tela  furit  seseque  hand  nescia  morti 
Inicit  et  saltu  supra  venabula  fertur"  haud  liquet. 
Nihil  Lucano  I  674: 

,,Nam  qualis  vertice  Pindi 

Edonis  Ogygio  decurrit  plena  Lyaeo" 

e  Vergilii  versibus  Aen.  IV  301  sqq. : 
,,Qualis  commotis  excita  sacris 
Thyias,  ubi  audito  stimulant  trieterica  Baccho 
Orgia  nocturnusque  vocat  clamore  Cithaeron" 

nisi  notionem  Bacchae  praesto  fuisse  putem  simodo  similitudo 

quaedam  inter  hos  versus  intercedere  statuenda  est. 

Paulo  propius  accedunt  Lucani  IX  798  sqq.  versus: 
„Spumeus  accenso  non  sic  exundat  aeno 
Undarum  cumulus" 

illi»  Vergilii  (Aen.  VII  462  sqq.): 

,,Magno  veluti  cum  flamma  sonore 
Virgea  suggeritur  costis  undantis  aeni 

Exsultantque  aestu  latices,  furit  intus  aquai 
Fumidus  atque  alte  spumis  exuberat  amnis, 
Nec  iam  se  capit  unda,  volat  vapor  ater  ad  auras." 
qui  ipse  Homerum  O  362  sequitur: 

„tbg  dk  Xe[irtg  £e?  evdov  iizeiyofievog  izupt  tzoXXoj 
xvtaiqv  fj.eXdop.evog  drzaXoTpepeog  oidXoio, 
■7zdvT0$ev  dp.ftoXddr/V,  utzo  3k  $uXa  xdyxava  xstTat." 

Maiorem  similitudinem  invenies  neque  inter  versus  Vergilii 
Aen.  V  458 : 

„Quam  multa  grandine  nimbi 

Culminibus  crepitant" 
et  Lucani  III  482; 

„Ut  grandine  tecta 

Innocua  percussa  sonant;" 
neque  inter  versus  Lucani  IX  781  sq. : 

,,Calido  non  ocius  austro  Nix  resoluta  cadet" 
et  Homeri  r  205  sq. : 

„wg  dk  %twv  xazarrjxeT  iv  dxpo-oXoioiv  opeoocv, 
rjvr   Eupog  xaT£Trj$ev,  irzrjv  Ze<pupog  xaTaxeurj" 

Comparationes  et  Vergilii  georg.  IV  362: 
,,TJt  mare  sollicitum  stridit  refluentibus  undis" 
apes  susurrantes  illustrans  et  Lucani  V  217: 
„Ut  tumidus  Boreae  post  flamina  pontus 
Rauca  gemit,  sic  multa  levant  suspiria  vatem" 
petitae  sunt  a  mari,  sed  ne  htc  quidem  alter  poeta  alterum 
secutus  videtur  esse. 

Saepius  etsi  idem  comparationum  argumentum  apud 
Lucanum  invenitur  atque  apucl  Homerum  vel  Vergilium,  tamen 
Lucanus  ipsius  invientione  usus  illum  comparationis  cardinem, 
quem  a  prioribus  mutuatur,  fusius  explicat  ita,  ut  novam 
imaginem  fingat,  velut  Vergilius  Aen.  X  264  sqq.: 
,,Quales  sub  nubibus  atris 

Strymoniae  dant  signa  grues  atque  aethera  tranant 
Cum  sonitu  fugiuntque  notos  clamore  secundo" 

a  gruibus  imaginem  sumpsit,  quae  grues  Lucano  quoque  obver- 

santur  1.  V  711  sqq.: 

,,Strymona  sic  gelidum  bruma  pellente  relinquunt 
Poturae  te,  Nile,  grues  primoque  volatu 
Effingunt  varias  casu  monstrante  figuras. 
Mox  ubi  percussit  densas  notus  altior  alas, 
Confusos  temere  immistae  glomerantur  in  orbes 
Et  turbata  perit  dispersis  littera  pennis," 
sed  aliam  imaginem  Lucamis  legentibus  praebet;  certe  singulae 
imaginis  partes  Lucani  ingenio  vindicandae  sunt. 

Idem  iudicium  facies,  cum  Lucani  similitudinem  II 297  sqq. : 
„Ceu  morte  parentem 
Natorum  orbatum  longum  producere  funus 
Ad  tumulum  iubet  ipse  dolor;  iuvat  ignibus  atris 
Inseruisse  manus  constructoque  aggere  busti 
Ipsum  atras  tenuisse  faces" 

confers  cum  Homeri  ^P*  222  sqq. : 

.,wg  d£  ~arrtp  ou  izaidbg  bdupsrat  baria  xauov, 
\>u[i<piou,  berz  &avtbv  dsiAoug  dxdyr]<jt  roxrjag.1" 

Fortasse  Homerum  Lucanus  respexit ;  sed  hanc  imaginem 
ita  exornavit,  ut  eam  Lucani  ingenio  propriam  attribuamus, 
etsi,  utillam  conderetHomeri  verbis  commotum  esse  concedimus. 
Neque  maiorem  similitudinem  prae  se  ferunt  comparationes 
Lucani  IX  285  sqq.:  (haud  aliter) 

,,Quam  simul  effetas  linquunt  examine  ceras 
Atque  oblita  favi  non  miscent  nexibus  alas 
Sed  sibi  quaeque  volat  nec  iam  degustat  amarum 
Desidiosa  thymum:  Phrygii  sonus  increpat  aeris. 
Attonitae  posuere  fugam  studiumque  laboris 
Floriferi  repetunt  et  sparsi  mellis  amorem: 
Gaudet  in  Hyblaeo  securus  gramine  pastor 
Divitias  servasse  casae" 
et  Vergilii  Aen.  XII  587  sqq.: 

„Inclusas  ut  cum  latebroso  in  pumice  pastor 
Vestigavit  apes  fumoque  implevit  amaro : 
Illae  intus  trepidae  rerum  per  cerea  castra 
Discurrunt  magnisque  acuunt  stridoribus  iras; 
Volvitur  ater  odor  tectis,  tum  murmure  caeco 
Intus  saxa  sonant,  vacuas  it  fumus  ad  auras." 

Suam  ipsius  viam  iniit  uterque,  ut  eandem  rem  describeret 
Lucanus  fusius  hanc  imaginem  depingit  quam  Vergilius. 

Quin  etiam  complures  similitudines  a  Lucano  fictae  antea 
non  inveniuntur.  Bussenius  nimis  neglegenter  quattuor  simili- 
tudines  Lucano  soli  adscribit  (cfr.  p.  13  et  quae  nos  de  IV 
130  diximus  p.  37).  Ut  omittam  illas  comparationes  a  certo 
facto  vel  fabuloso  vel  historico  petitas  velut  I  115.  303,  tantum 
meras  similitudines,  quaeLucano  propriae  tribuuntur,  enumero: 
UI  118  sq.,  IV  297  s'q.  et  437-444  et  724-729,  IX  182—185 
et  808  sq.  et  902—906. 


Vita. 


JNatus  sum  Gustavus  Huudt  a.  d.  VI.  Cal.  Sept.  a.  h. 
s.  LXIII  Cothenis  Anhaltinorum  patre  Gustavo  et  matre 
Augusta  e  gente  Pusch,  quos  adhuc  superstites  esse  valde 
gaudeo.  Fidem  profiteor  evangelicam.  Primis  litterarum  ele- 
mentis  imbutus  a.  h.  s.  LXXIII  in  gymnasium  Cotheniense 
receptus  sum.  Maturitatis  testimonio  instructus  vere  a.  h.  s. 
LXXXII  Heidelbergam  me  contuli  studiis  philologicis  operam 
daturus,  ubi  audivi  viros  doctissimos  a  Duhn,  Fischer,  Scholl, 
Wachsmuth.  Autumno  eiusdem  anni  Berolinum  transmigravi, 
ubi  per  duo  semestria  scholis  interfui  clarissimorum  virorum 
Curtius,  Diels,  Droysen,  Hiibner,  Kirchhoff,  Paulsen,  aTreitschke, 
Vahlen,  Zeller.  Inde  ab  autumno  a.  h.  s.  LXXXIII  Halis 
docuerunt  me  viri  clarissimi  doctissimi  Dittenberger,  Droysen, 
Diimmler,  Haym,  Heydemann,  Hiller,  Keil,  Kirchhoff,  Pott, 
Schum,  Vaihinger.  Quibus  viris  illustrissimis  omnibus  gratias 
ago  quam  maximas  semperque  habebo. 


